c: application/epub+zip

text:
Aka yatichäwinakaniwa
© 2014 Watch Tower Bible and Tract Society of Pennsylvania
‘Jehová Diosajj jupankirinakarojj uñtʼiwa’
7 JANA • 63, 66 QʼOCHUNAKA
Jehová Diosan servirinakapajj “jan walinakat jitheqtañapawa”
12 JANA • 64, 61 QʼOCHUNAKA
‘Nayan qhanañchirinakajäpjjtawa’
23 JANA • 31, 92 QʼOCHUNAKA
JANA 28 • 102, 103 QʼOCHUNAKA
▪ ‘Jehová Diosajj jupankirinakarojj uñtʼiwa’
▪ Jehová Diosan servirinakapajj “jan walinakat jitheqtañapawa”
Aka pä yatichäwinakajja, 2 Timoteo 2:19 qellqatatwa qhanañchaski ukatjja kunjamsa uka qellqatajj Moisesan urunakapat parli uksa qhanañcharakiwa. Jichha tiempo cristianonakajja, kunjamsa Jehová Diosankirïpjjatapa ukhamaraki jan walinakat jitheqtapjjatapa uñachtʼayapjje uksa yatjjatarakiñäniwa.
▪ ‘Nayan qhanañchirinakajäpjjtawa’
▪ “Nayat qhanañchapjjetäta”
Jehová Diosan Qhanañchirinakapa satäñajj kunatsa wali wakiskirejja uka toqetwa aka pä yatichäwinakan yatjjataskañäni. Uka suti apañajja, taqe chuyma yatiyañatakiw chʼamañchistu ukhamarak qʼoma sarnaqatasampi Diosampiru Cristompiru jachʼañchañatakiw chʼamañcharakistu.
3 Jupanakajj taqe chuymaw sarapjjäna: Micronesia markaru
NAYRÏR JANA: Pä kullakanakajja, ndebele sat aru parlir pä warmiruw ¿Kunsa Bibliax chiqpachapuni yatichi? sat librompi yatiyasipki. Ndebele aru parlir warminakajj utap nayraqatan qontʼatäsipkiwa. Ndebele aru parlirinakajj mä millón jilanikïpjjewa
50.500.000
94.101
1.003
ESTADOS UNIDOS markankir Katherine kullakajja, 16 maraniw bautisasïna, jupasti Diosan arupat yatiyañ wal munäna, ukampis kawkhantï yatiykäna ukawjanjja, Diosan arunakapat yateqañ munirinakajj janiw utjkänti. Kullakajj akham siwa: “Jaqenakajj kunjamsa Jehová Diosar uñtʼañatak oración mayisipjjerïna ukwa qellqatanakan liyirïta, ukatwa nayajj ukham jaqenakar jikjjatañ munayäta, ukampis janiw jikjjatirïkti” sasa.
Walja maranak pachpa territorion yatiyasajja, Katherinejj kawkhantï Diosat yateqañ munapki uka cheqar sarañwa amtäna. Ukampis mayaw llakisiyäna. Mä kutejja, familiapat pä semanakiw jayankäna, ukampis sapüruw jupanakat wal llakisïna. Ukhamajj jichhajj familiapat walja tiempo jayankasajj ¿aguantaspänti? Cheqas jupajj Jehová Diosar thaqerinakaruw yanaptʼañ munäna. Ukatwa kawkharus saraspa uk sum amuytʼasajj Guam markankir sucursalar qellqäna, ukhamat uka lugaranakat sum yatjjatañataki. 2007 julio phajjsin kunapachatï 26 maranëjjäna ukhajja, Saipán islaruw sarjjäna, ukasti utapatjja 10.000 kilometronak jayankänwa. Ukan ¿kunjamas jikjjataspachäna?
Yaqha tamaru puritapatjja, mä qawqha tiempokiw pasaskäna, ukhaw Katherinejj 45 marani mä warmiru jikjjatäna, jupasti Doris satänwa, jupampiw Bibliat yatjjatañ qalltapjjäna. Kunsa yatichi sat librot niya kimsa jaljanak yatjjatkasajja, kullakajj llakthapisjjänwa. Jupasti siwa: “Dorisajj wali suma yateqerïnwa, janis jupar sum yatichkirista ukham amuyasiyäta. Ukhamarusa janipuniw mä kutis ukham estudio sarayirïkayätti, ukatwa akham amuyjjayäta: ‘Jupan mitapa experienciani mä kullakaw Dorisar yanaptʼaspa’ sasa”. Ukatwa kawkïr kullakas Dorisar sum yanaptʼaspa uk jikjjatañataki Jehová Diosar yanaptʼa mayisïna. Ukatsti Dorisamp uka toqet parlañatakiw amtarakïna.
Katherine kullakajj siwa: “Janïraw kunsa siskayätti, ukhaw Dorisajj mä problemapat parltʼitäna. Ukatwa kunjamsa Jehová Diosajj niya ukhaman uñjaskayäta ukhajj yanaptʼitäna uk avistʼarakiyäta” sasa. Dorisajja wal Katherineru yuspäräna ukatsti sänwa: “Jehová Diosaw khitantamjja. Kunürutï utajar purinkta ukhajja, walja horanakaw Biblia liyiskayäta. Jachtʼasisaw Bibliat mä yatichiri khitanita sasin Diosar mayisiskayäta, ukhamaruw jumajj purintajja. ¡Jehová Diosaw mayisitajar istʼitäna!” sasa. Katherinejj uk amtasajj wal chuym chʼalljjtayasi. Ukatsti sarakiwa: “Oracionajaru Diosan istʼatapajja Dorisan arunakapanwa amuyasïna. Jehová Diosaw yatichaskakiñataki wakichtʼatätaj amuytʼayitäna” sasa.
Dorisajj 2010 maranwa bautisasjje, jichhajj waljaniruw Bibliat yatichaskaraki. Katherinejj siwa: “¡Kuntï munkayäta uk phoqañwa Jehová Diosajj yanaptʼawayitu, ukatwa wal yuspärta!” sasa. Katherinejj precursor especialjamaw Kosrae islan serviski, ukasti Pacífico sat lamar qotanwa jikjjatasi.
Yaqha markankir jilat kullakanakajja, patakanitsa jilaw Micronesia islar kawkhantï yatiyirinakajj wal munaski ukhar sarapjje, jupanakajj 19 maranit 79 maraninakäpjjewa. Erica sat kullakajja, 2006 maranwa Guam cheqar 19 marani purïna, jupajj wali kusisitajj akham siwa: “Jaqenakajj Diosan Arupat wal yatjjatañ munapki ukhajja, precursorjamajj wal kusista. Walpun Jehová Diosarojj yuspärta, Jupaw ukham serviñajatak yanaptʼawayitu. ¡Akapï cheqpacha jakañajja!” sasa. Jichhasti jupajj Ebeye sat cheqanwa Marshall sat islan precursor especialjam serviski. Cheqas yaqha markan Diosar serviñajj chʼamakïspawa. Ukampis Micronesiar saririnakajj kuna jan walinakansa uñjasipjjäna, ukat kunjamsa ukanakar saykatapjjäna, uk kimsa toqet yatjjatañäni.
Kunatï munaski ukampikiw jakañasa. 22 marani Simon jilatajja, 2007 maranwa Palaos sat islar saräna, jupajj Inglaterra markan walja qollqe ganäna, ukampis uka islanjja janiw ukham ganañjamäjjänti. Jupasti siwa: “Kuntï munkayäta uk janiw taqpach alañajäjjänti, ukwa yateqañajäna. Jichhajj manqʼañanak alkta ukhajja iraqtʼatäkis ukpunwa thaqta. Kun pʼakjkta ukhasa, usadonakakwa askichañatakejj alta, ukatjja yaqhampiw yanaptʼayasirakta” sasa. Kunatï munaski ukampik jakañajj ¿yanaptʼänti? Jupajj siwa: “Kunanakakis jakañatakejj wakisitayna uk sum yateqawayta ukat jukʼa qollqempi jakañsa yateqawayaraktwa. Paqallqo maranakaw akankjjta, janipuniw kunapachas manqʼasa ni utas faltawaykituti” sasa. Cheqas Jehová Diosajja, taqe khitinakatï Jupan Reinopa nayrar uchapki ukanakarojja yanaptʼapuniwa (Mat. 6:33).
Janiw sinti llakisiñasäkiti. Ericajj siwa: “Familiajampejj wali yatitayätwa, jupanakat llakisiñach aynachtʼaykitani sasaw ajjsarayäta, ukatwa janïr viajkasajja, kunjamatsa jan sinti llakiskirista uka toqet parlir qellqatanak liytʼayäta ukaw wal yanaptʼawayitu. Mä experiencianjja, mä kullakajj phuchaparojja ‘Jehová Diosaw nayat sipansa, jukʼamp sum uñjaskätam’ sasaw säna, uka arunakaw wal chuymachtʼitäna” sasa. Hannah kullakampi Patrick jilatampejja, Majuro sat cheqanwa servisipki, Marshall sat islana. Kullakajj familiapat jan sinti llakisiñatakejja, tamankir jilat kullakanakar yanaptʼañatakiw chʼamachasi. Kullakasti siwa: “Aka Oraqpachan walja jilat kullakanakaw utji, jupanakajj familiajäpkaspas ukhamarakiwa, ukatwa Jehová Diosarojj wal yuspärta, jupanakan yanaptʼapampiw kawkhantï yanapajj munaski ukan serviskarakta” sasa.
Amigonakwa jikjjatañasa. Simon jilatajj akham siwa: “Taqe kunaw yaqha markan mayjajja, awisajj sawktʼasta ukhasa janiw khitis amuykituti” sasa. Erica kullakajj sarakiwa: “Qalltanjja, yaqhachataw amuyasiyäta, ukampis janiw nayan munañaj thaqeri sarkayätti, jan ukasti Jehová Diosaru jukʼampi serviñatakiw sartjja, uk amtañaw wal yanaptʼawayitu. Jichhajj walja amigonakanëjjtwa, jupanakarojj wal munasta” sasa. Simon jilatajj palauano sat aru yateqañatakiw chʼamachasïna, ukaw uka markankir jilat kullakanakampi parltʼasiñatak wal yanaptʼäna (2 Cor. 6:13). Uka aru yateqañ wal munatap uñjasaw jilat kullakanakajj jupar jukʼamp munasipjjäna. Jichhak purinirinakajj uka markankir jilat kullakanakampi mayachtʼata taman chʼamachasipjje ukhajja, wali sumwa apasipjje. Kawkhantï yanaptʼajj wal munaski ukar sarasajja ¿kunampsa jilat kullakanakajj jikjjatapjje?
Apóstol Pablojj akham sänwa: “Walja yapuchasiristi, waljaraki apthapini” sasa (2 Cor. 9:6). Diosar jukʼampi serviñ munirinakajj uka arunakarjamaw chʼamachasipjjarakispa. ¿Kunjamsa Micronesiar saririnakajj cosecha apthapiwayapjje?
Micronesianjja, waljaniw Bibliat yateqañ munirinakajj utjaski ukat Bibliat yateqasinjja ukarjamaw sarnaqjjapjjaraki. Angaur sat mä islanjja, ukhamarakiw Patrick jilatampi Hannah kullakampejj Diosan arunakap yatiyapjjäna, ukansti 320 jaqenakakiw jakasipjje. Uka jilat kullakajj pä phajjsiw uka islan yatiyjjapjjäna, ukhamaruw Bibliat yateqañ munir mä warmir jikjjatapjjäna, jupajj wawapamp sapakiw jakasïna. Jupasti Bibliat wali kusisitaw yateqäna, jakäwipsa qʼalwa mayjtʼayäna. Hannah kullakajj siwa: “Uka warmir Bibliat yatichasinjja, utarojj bicicletatwa kuttʼjjapjjerïta ukat purapat uñkattʼasisajja akham sasaw Jehová Diosar sapjjerïta: ‘¡Walpun yuspärapjjsma! sasa. Jehová Diosajja, uka uwijitarojj Jupan ukarojj kunjamatsa irpanipunispänwa, ukampis nanakaw jikjjatasin kunatï cheqäki uk yatiñapatak yanaptʼawayapjjta, yaqha markar jutasaw jupar jikjjatapjjta, ¡ukajj mä jachʼa bendicionaw nanakatakejja!” sasa. Erica kullakajj sarakiwa: “Jehová Diosar uñtʼañapataki maynir yanaptʼañajja, wali kusiskañapuniwa” sasa.
Diosan Reinopat yatiyirinakajja, walja markanakanwa munasi. Jumajj yaqha markar sarasin ¿yanaptʼasmati? Diosan Reinopat jukʼampi yatiyañ munañamatakejja, Jehová Diosaruw mayisiñama. Ukatjja, irpir chuymaninakampi, tamanak tumptʼir jilatampi jan ukajj yaqha markar yatiyir sarapki uka jilat kullakanakampiw parltʼarakisma. Sarañ amtäta ukhajja, kawkïr markaruy sarañ munsta uka sucursalaruw qellqasma, ukatjja kunjamas uka cheqajja uk yatiñatakis mayirakismawa.* Wayn tawaqonakatsa, casadonakatsa, jilïrinakatsa, walja jilat kullakanakaw yaqha markanakan yatiyasipki, mä arunjja, cosecha apthapisipki, jumas jupanakjam sararakismawa.
^ tʼaqa 17 Jukʼamp yatjjatañatakejja, “¿Jumajj Macedoniar pasasmati?” siski uka yatichäwi uñjjattʼäta, ukajj Diosan Apnaqäwipat Yatiyañataki agosto 2011 qellqatanwa jikjjatasi.
“Maynitejj Diosar munchejja, Diosajj juparojj uñtʼarakiwa.” (1 COR. 8:3)
1. Diosar servirinakat yaqhepajj kunarus purtʼasipjjäna uk qhanañchtʼam. (Aka janankir dibujo uñjjattʼam.)
AARÓN jilïr sacerdotejja, tabernáculo punkunwa incienso Diosar loqtaskäna. Uka pachpa alwasti Coré chachampi 250 chachanakampiw Jehová Diosar incienso loqtiri jutapjjarakïna (Núm. 16:16-18). Uka jaqenakasti, Jehová Diosar taqe chuyma servirinakäpkaspas ukhamaw tukupjjäna. Ukampisa, jachʼa jachʼa tukurinaka, jupanakan askip thaqerinaka, jan respetasirinaka ukhamapjjänwa. Ukatjja Aarón lantiw sacerdotjam loqtañ munapjjarakïna (Núm. 16:1-11). Jehová Diosajj jupanakarojj wali askitsa uñjkaspa ukham amuyasipjjäna, ukampis janiw ukhamäkänti, amtanakapajj Jehová Diosatakejj janiw akchʼas walïkänti. Cheqas Diosajj chuymanakapwa uñjaskäna, ukatwa kʼari chuymanïpjjatap amuyäna (Jer. 17:10).
2. ¿Kunsa Moisesajj säna, ukat kunjamsa uka arunakapajj phoqasïna?
2 Moisesajj mä uru nayrajj akham sasaw satayna: ‘Arumanthiw Jehová Diosajj yatiyani khitis jupanki ukjja’ sasa (Núm. 16:5). Ukajj ukhamapuniw phoqasïna, Jehová Diosajj “mä nina apayanïna, ukatsti jiwarayänwa, pä patak phesqa tunkan jaqenakaru, kawkïrinakatejj incienso loqtapkän ukanakaru”, ukhamatwa khitinakas cheqa yupaychirinakajja ukat khitinakas kʼari yupaychirinakajj ukajj qhan amuyasïna (Núm. 16:35; 26:10). Ukampisa, Jehová Diosajj janiw Aaronarojj jiwaykänti, ukhamatwa sacerdotëtapa ukat cheqapuni Jupan serviripätapa uñachtʼayäna (1 Corintios 8:3 liytʼañataki).
3. 1) Apóstol Pablojj jakkäna uka tiemponjja ¿kunas pasäna? 2) ¿Jehová Diosajj kamachänsa kutkatasir Coré chachampiru ukat arkirinakapampirojja?
3 1500 maranak pasatatjja, apóstol Pablojj jakkäna ukhajja, niya ukhamarakiw pasäna. Yaqhep chachanakajj cristianöpjjtwa sasaw kʼari yatichäwinakarjam sarnaqapjjäna, ukhampachas tama taypin tantachasisipkakïnwa. Jupanakajj cheqa cristianöpkaspas ukhamaw tukupjjäna, ukampis kʼari yatichäwinakapajj jilat kullakanakatakejj janiw akchʼas walïkänti. Uka kʼari cristianonakajja, mä arunjja, apostatanakajj uwijar uñtat lobonakapjjänwa, jupanakaw yaqhep cristianonakar qʼal aynachtʼayasipkäna (2 Tim. 2:16-18). Ukampisa, Jehová Diosajj chuymanakap sum uñjaskäna. Pablosti uk sum yatirakïna, kunattejj Diosajj Coré chacharusa arkirinakaparusa janiw nayrajj ukhamaruk jaytkänti. Pablon arunakapat jichhajj yatjjatañäni ukat kunsa ukanakat yateqsna uk uñjarakiñäni.
4. ¿Kunsa Pablojj sum yatïna, ukat kunjamsa Timoteor qellqasajj uk uñachtʼayäna?
4 Jehová Diosajja, khitinakas Jupar taqe chuymampi jan ukajj kʼari chuymampi yupaychapjje uk sumwa uñjaski, uksti apóstol Pablojj sumwa yatïna. Ukatwa Timoteor uka toqet Diosan amuytʼayatäsin qellqarakïna. Diosar kutkatasirinakajj kunjamsa jilat kullakanakar jan waltʼayaskäna uka toqet parlkasajj akham sänwa: “Diosajj mä suma jan onjjtkaya [cimientwa] uskuwayi, ukasti ukanjja akham sas qellqantatawa: ‘[Jehová] Tatitojj uñtʼiwa jupankirinakarojja’; ukhamaraki: ‘Taqe khitinakatejj iyawsirïpki ukanakajja taqe jan wali luräwinakatjja jitheqtañapawa’” sasa (2 Tim. 2:18, 19).
5, 6. “Diosajj mä suma jan onjjtkaya [cimiento] uskuwayi” siski uka arunakajj ¿kunsa yatichistu, ukat kunjamsa ukajj Timoteor yanaptʼpachäna?
5 Walja toqenakat parlañatakiw ‘cimiento’ arojj Biblian qellqasi, sañäni: Israel markan Jerusalén capitalapat parlañataki ukhamaraki Jesusat parlañataki (Sal. 87:1, 2, Aymar Biblia [AB]; 1 Cor. 3:11; 1 Ped. 2:6). Ukhamajj “Diosajj mä suma jan onjjtkaya [cimientwa] uskuwayi” sasajj ¿kamsañsa Pablojj munpachäna?
6 Kuntï Moisesajj Números 16:5 qellqatan Coré chachampiru arkirinakapampiru siskäna uka toqet parlkasaw Pablojj akham sarakïna: “Diosajj mä suma jan onjjtkaya [cimiento] uskuwayi” sasa. Uka arunakjja, Timoteor chʼamañchtʼañatakiw säna. Ukat Diosajj markapar kutkatasirinakan jan wali amtanakapjja janiw phoqasiykaspati uk amtañapwa Pablojj munarakïna. Coré chachajj janiw Diosan amtapjja mayjtʼaykänti, ukhamajj janirakiw kʼari cristianonakajj mayjtʼaykaspänti. Pablosti cimientot parlkäna uka arunakapajj kamsañsa muni uk janiw sumpun qhanañchkänti, ukampis ukajj Diosar taqe chuyma confiyañatakiw Timoteor wal yanaptʼpachäna.
7. ¿Kunatsa Jehová Diosajj cheqaparuw uñjani ukat phoqarakiniwa sasajj sissna?
7 Jehová Diosan arsutapajj janipuniw kunapachas mayjtʼkaspati. Salmo 33:11 qellqatajj akham siwa: “[Jehová] Tatitun amtäwinakapasti wiñayatakiwa” sasa. Yaqha qellqatanakajj Jehová Diosat akham sarakiwa: wiñay apnaqeri, wiñay khuyapayasiri, cheqapar wiñay uñjiri, wiñay phoqeri sasa (Éxo. 15:18; Sal. 106:1; 112:9, AB; 117:2, NM). Ukatjja, Malaquías 3:6 qellqatajj siwa: “Nayätwa [Jehová] Tatitu Diosajja, nayasti pachpakïsktwa” sasa. Santiago 1:17 qellqatasti sarakiwa: “Diosajj pachpakipunïskiwa, janirakiw jupanjja sarir chʼiwir uñtatas utjkiti” sasa.
8, 9. Pablojj cimientor ‘qellqantatat’ parlasajja, ¿kunsa yatichistu?
8 Pablojj cimientor qellqantañatwa 2 Timoteo 2:19 qellqatan parläna. Nayra tiemponakanjja, utanakan cimientopajj sutimpi jan ukajj yaqha ukhamanakampi qellqantatirïnwa, ukhamat khitin luratasa jan ukajj khitinkisa uk uñachtʼayañataki. Cimientor qellqantaña toqetjja, apóstol Pablow nayraqat Biblian arsuwayatayna.* “Diosajj mä suma jan onjjtkaya [cimiento] uskuwayi” sasin siskän ukanjja, pä qellqantataw utjäna. Nayrïristi “[Jehová] Tatitojj uñtʼiwa jupankirinakarojja” sänwa. Payïristi “taqe khitinakatejj [Jehová Diosar] iyawsirïpki ukanakajja taqe jan wali luräwinakatjja jitheqtañapawa” sarakïnwa. Ukajj Números 16:5 qellqatatwa amtayistu (liytʼañataki).
9 Pablojj cimientor ‘qellqantatat’ parlasajja ¿kunsa yatichistu? Khitinakatï Diosar taqe chuyma munapki ukanakatakejja, Diosan amuyunakapasa thakinakapasa aka payaruw apthapisi: 1) Jehová Diosajj Jupat jan jitheqtirinakarojj wal munasi, 2) Jehová Diosajj jan walinakjja uñisiwa. ¿Kunatsa kʼari chuymani cristianonakat parlkasajj uka toqet parlaraktanjja?
10. Kʼari cristianonakajja, ¿kunjamsa jilat kullakanakar jan waltʼayäna?
10 Inas Timoteosa mayni cristianonakasa, taman Diosar kutkatasirinak utjatapat llakisipjjchïna. Inas yaqhepajj akham amuyapjjarakchïna: “¿Kunatsa tama taypin kutkatasirinak utjayaskakpacha? ¿Jehová Diosajj taqe chuyma yupaychirinakarusa kutkatasir kʼari chuymaninakarus sumti uñjaskpacha?” sasa (Hech. 20:29, 30).
11, 12. ¿Kunatsa Pablon cartapajj Timoteor chʼamañchtʼpachäna?
11 Pablojj Timoteor qellqkasajja, kunjamsa Jehová Diosajj Aaronar wali askit uñjäna ukat kunjamsa kʼari chuyman Coré chacharusa arkirinakaparusa jiwarayäna ukanakwa amtaypachäna, ukajj wal Timoteorojj chʼamañchtʼpachäna. Mä arunjja, Pablojj akham saskänwa: ‘Tama taypin kʼari chuyman cristianonakas utjkchejja, Jehová Diosajj jupankirinakarojj sumwa uñtʼi, kunjamtï Moisés tiempon paskäna ukhama’ sasa.
12 Jehová Diosajj wali atiniskay Diosawa, janipuniw kunäkipansa amtap mayjtʼaykaspati. Kunatï jan walïki ukjja uñisiwa, juchanakapat jan arrepentisirinakarusa, horasaparuw juchañcharaki. Niyakejjay Timoteojj Jehová Diosan sutipat aytasiri jaqëchïnjja, kʼari cristianonak contra saytʼañapatakiw Pablojj ewjjtʼarakïna.*
13. ¿Kuna toqetsa jan pächasiñasäki?
13 Pablon arunakapajj jiwasarus chʼamañcharakistuwa. Jehová Diosajja, taqe chuyma yupaychatasjja sumwa uñjaski, uk yatiñaw wal chʼamañchtʼistu. Janiw Jupajj aleq ukhamak uñchʼukkistuti, jan ukasti taqe jupankirinakatjja llakisiwa. Biblianjja siwa: “[Jehová] Tatitusti sumwa uñjaski taqe akapachana kunanakatejj lurasiski ukanakjja, ukhamata chʼama churañataki khitinakatejj cheqpachana juparu iyawsasipki ukanakaru” sasa (2 Cró. 16:9). Ukhamasti, suma chuymampi Jehová Diosar yupaychatasajj janiw inamayäkaniti, Jupajj luratanakasat janipuniw armaskaniti (1 Tim. 1:5; 1 Cor. 15:58).
14. Jehová Diosatakejj ¿kunjam yupaychäwis jan walïki?
14 Jehová Diosajja, kʼari chuymaninakarojj janiw askit uñjkiti, uk yatiñajj wal chʼamañchtʼarakistu. Diosajj “sumwa uñjaski taqe akapachana kunanakatejj lurasiski ukanakjja”, ukat Jupar jan taqe chuyma yupaychirinakarus sum uñjaskaraki. Proverbios 3:32 qellqatajj siwa: “Jan wali luririnakarojj janiw munkiti” sasa, ukhamajj khitinakatï Diosar suma yupaychiri tukupki, ukat jamasat jan walinak lurasipki ukanakarojj janiw munkiti. Maynejj jaqe masiparojj engañaspawa, ukampis Jehová Diosarojj janiwa, Jupasti wali chʼamaniwa, ukat cheqaparuw taqe kunsa uñjaraki, “khititejj juchap imantaskani ukajja, janiw nayrar sarkaniti” (Pro. 28:13; 1 Timoteo 5:24 ukat Hebreos 4:13 liytʼañataki).
15. ¿Kunsa jan lurañasäki, ukat kunatsa?
15 Jehová Diosan niya taqpach Qhanañchirinakapajja, taqe chuymaw servisipki. Janiw khitisa kʼari chuymampejj Diosar yupaychkaspati. Ukampisa, kunanakatï Moisés tiemponsa ukhamarak nayra cristianonak tiemponsa paskäna ukajj utjarakispawa (2 Tim. 3:1, 5). Ukhamajja, ¿jilat kullakanakasajj taqe chuymati servisipki janicha sasin pächasiñajj walïskaspati? Janiwa, jan sum yatisin pächasiñajj janipuniw walïkaspati (Romanos 14:10-12 ukat 1 Corintios 13:7 liytʼañataki). Jilat kullakanakasat pächassna ukhajja, Jehová Diosampejj janiw sum apasjjsnati.
16. 1) Diosar taqe chuyma yupaychañatakejja, ¿kunsa lurañasa? 2) “Jumanakpacharak yantʼasipjjam” siski uka recuadrojja, ¿kunanaksa yatichistu?
16 Sapa mayni cristianow “luräwinakapa” uñakipasiñapa (Gál. 6:4). Pantjasir jaqjamajja, awisajj jan amuyasisaw Diosar jan sum yupaychjjsnati (Heb. 3:12, 13). Ukhamasti kunjamsa Diosar yupaychasktan uk sum amuyasiñasawa. Akhamwa jisktʼassna: “¿Diosarojj taqe chuyma munasitaj laykuti yupaychtjja? ¿Taqe kunjjaru munañanïtap laykuti servtjja? Jan ukajj ¿Paraison bendición katoqañ laykukicha?” sasa (Apo. 4:11). Kunjam chuymampis Diosar yupaychasktan ukjja sapa mayniw amuykipasiñasa, ukhamat jan wali amtanaka apanukuñasataki.
17, 18. ¿Kunatsa Jehová Diosar taqe chuyma yupaychañasa?
17 Diosar taqe chuyma yupaychasajj walja bendicionanak katoqsna. Salmo 32:2 qellqatajj siwa: “Ñanqha jan amtir jaqejj kusisiñaniwa, juchapat [Jehová] Tatitump jan irkatayasiñ utjatap layku” sasa. Jiwasatï taqe chuyma Diosar yupaychañäni ukhajja, jichhasa ukat jutïrinsa wali kusisitaw jakasiñäni.
18 Jehová Diosajja, ñanqha luririnakarusa, jamasata jan wali sarnaqerinakarusa horasaparuw juchañchani, ukhamatwa ‘khititejj askïki, ukhamaraki jan askïki ukat khititejj Diosaru yupaychki, jan yupaychki ukanakar’ qhanstayani (Mal. 3:18). Janïra uka uru purinkipanjja, ak yatiñaw wal chʼamañchistu: “[Jehová] Tatitusti aski jaqenakarojj imiwa, mayisitanakapsa istʼarakiwa” (1 Ped. 3:12).
^ tʼaqa 8 Apocalipsis 21:14 qellqatajja, Pablojj Timoteor qellqkäna uka qhepatwa qellqasïna, ukansti ‘tunka payani qalanakani cimientotwa’ parli, sapa mayanjja, 12 apostolonakan sutinakapaw qellqantatäna.
^ tʼaqa 12 Jutïr yatichäwinjja, kunjamsa Jehová Diosat yateqasisajj jan walinakarojj uñjañasa ukwa yatjjataskañäni.
“Jehová Diosan sutip taqe aytasirinakajj jan walinakat jitheqtañapawa.” (2 TIM. 2:19, NM)
1. Diosan yupaychirinakapjamajja, ¿kunsa wali askit uñjtanjja?
WALJA markanakanwa Diosan Jehová sutipajj jachʼa utanakan qellqkatata jan ukajj museonakan kunanakatï utjki ukan qellqata uñsti. Inas uk uñjirïsta, uk uñjasajj wal kusisirïpachätajja. Cheqansa, Jehová Diosan Qhanañchirinakapjamajj wali askitwa Diosan sutiparojj uñjtanjja. Jiwasarukipuniw Diosan sutip parliritjja uñtʼapjjestu, janiw yaqha ukham tamajj utjkiti. Ukampis Diosan sutip apirinakjamajja, janiw uka qollan sutiru jiskʼachayañasäkiti.
2. Diosan sutip apirinakjamajja, ¿kunjamsa sarnaqañasa?
2 Jehová Diosampi askit uñjayasiñatakejj janiw sutip mayaki aytasiñasäkiti, jan ukasti mayitanakaparjamaw sarnaqañasaraki. Ukatwa Bibliajj akham sasin sapa maynirojj amtayistu: “Ñanqha lurañat jitheqtasim” sasa (Sal. 34:14). Apóstol Pablojj akham sasaw uk sum qhanañcharakïna: “Taqe khitinakatejj [‘Jehová Diosan sutip aytasipki’, (NM)] ukanakajja taqe jan wali luräwinakatjja jitheqtañapawa” sasa (2 Timoteo 2:19 liytʼañataki). Jiwasanakarojj Diosan sutip aytasirinakatwa taqenis uñtʼapjjestu, ukampis ¿kunjamsa ‘jan wali luräwinakatjja jitheqtaraktanjja’?
3, 4. Biblia toqet yatjjatirinakatakejja, ¿kawkïr qellqat amuyañas wali chʼamajja?
3 Kuna toqet parlkasas 2 Timoteo 2:19 qellqatajj arsusïna uka amuytʼañäni. Uka qellqatanjja, “Diosajj mä suma jan onjjtkaya [cimiento] uskuwayi” sasaw sistu, ukansti pä qellqantat arunakaw uñstaraki. Nayrïrejj akham siwa: “[Jehová] Tatitojj uñtʼiwa jupankirinakarojja” sasa. Uka arunakajj Números 16:5 qellqatat apsutawa (Pasïr yatichäwi uñjjattʼam). Payïristi akham sarakiwa: “Taqe khitinakatejj [Jehová Diosar] iyawsirïki ukanakajja taqe jan wali luräwinakatjja jitheqtañapawa” sasa. Ukampis ‘aka payïrejj kawkïr textot apsutäpachasa’ sasaw Biblia toqet yatjjatirinakajj sapjjaraki. ¿Kunatsa?
4 Amuyatajja, Pablojj yaqha cheqat apstʼasaw uka arunakjja parlaskäna. Ukampis Hebreo Arut Qellqatanakanjja, janiw mä cheqansa uka arunakajj uñstkiti. Ukhamajja, “taqe khitinakatejj [Jehová Diosar] iyawsirïki ukanakajja taqe jan wali luräwinakatjja jitheqtañapawa” siski uka arunakjja, ¿kawkjatsa Pablojj apspachäna? Janïr uka arunak siskasajja, Pablojj Números 16 jaljatwa parlaskäna, ukanjja kunjamsa Coré chachajj Dios contra saytʼäna uk toqetwa parli. Ukhamajj ¿janit payïr qellqatajj uka tiempon kutkatasirinakat parlkarakpacha?
5-7. ¿Pablojj 2 Timoteo 2:19 qellqatanjja kuna toqet amtasas parlaskäna? (12 janankir dibujo uñjjattʼam.)
5 Moisés contra, Aarón contra saytʼasiñatakejja, Coré, Datán, Abiram sat chachanakaw pʼeqtʼapjjäna (Núm. 16:1-5). Moisesarojj taqe jaqenak nayraqatanwa jiskʼachapjjäna, janirakiw Diosan uttʼayat jilïriparjamas uñjapkänti. Maysa toqetjja, uka jaqenakajj israelitanak taypinwa jakasipkäna, ukajj Diosar taqe chuyma servirinakatakejj janiw askïkänti. Ukampisa, khitinakasa cheqpach yupaychirinakapajj uk qhanstayañ horasajj purinïna ukhajja, Jehová Diosajj qhana arunakampiw ewjjtʼarakïna.
6 Qellqatajj akham siwa: “[Jehová] Tatitusti Moisesarojj sänwa: ‘Taqe israelitanakar sanim, jitheqtapjjpan carpata, kawkhantï Coré, Datán, ukhamarak Abiram chachanakajj utjapki ukkhatjja’ sasa. Moisesasti Israelan jilïrinakapampi chikaw sarapjjäna, kawkhantejj Datán, ukhamarak Abiram jaqenakajj jikjjatasipkän ukkharu. Ukatsti markpacharuw säna: ‘Jitheqtapjjam uka juchan ñanqha jaqenakan carpanakapatjja, janiraki llamktʼapjjamti kunatejj jupanakankki ukanakjja, jan jumanakasa juchanakapat jiwapjjañamataki’ [sasa]. Taqe markpachaw jitheqtapjjäna Coré, Datán, Abiram jaqenakan jakʼanakapatjja” (Núm. 16:23-27). Ukhamatwa Jehová Diosajj taqpach kutkatasirinakarojj jiwarayäna. Cheqpach yupaychirinakasti, mä arunjja, jan walinakat jitheqtirinakajj qhespiyatäpjjänwa.
7 Kunapachatï Pablojj 2 Timoteo 2:19 qellqatan “[Jehová] Tatitojj uñtʼiwa jupankirinakarojja” sasin siskäna ukhajja, Números 16:5 qellqatatwa parlaskäna. Ukatjja, Pablojj akham sarakïnwa: “Taqe khitinakatejj [Jehová Diosar] iyawsirïki ukanakajja taqe jan wali luräwinakatjja jitheqtañapawa” sasa. Ukham sasajja, Números 16:23-27 qellqatatwa parlaskarakpachäna. Ukhamajja, kunatï kutkatasirinakar paskäna uka toqetwa parlaskäna. ¿Ukajj kunsa yatichistu? Jehová Diosajj jaqen chuymap sum yati, ukat khitinakas taqe chuyma yupaychasipki uksa sum amuyaraki. Ukatjja, yupaychirinakapajj jankʼaki jan walinakat jitheqtapjjaspa ukwa munaraki.
8. Cristian tamankkasasa, Diosan sutip aytaskasasa, ¿kunamp lurañas wali wakiskirejja?
8 Moisesan urunakapan kunanakatï paskäna ukanakat parlkasajja, Pablojj Timoteorojja, Jehová Diosamp sum apasiñatakejj jankʼakiw kuna jan walitsa jarkʼaqasiñama sasaw amtayaskäna. Janiw maynejj cristianötwa sañapakïkänti, janirakiw Diosan sutip aytasiñakis wakiskänti, kunjamtï Coré chachasa arkirinakapasa lurapkäna ukhamjja. Jan ukasti, Diosan cheqpach yupaychirinakapajj ‘jan walinakatjja jankʼakiw jitheqtapjjañapäna’. ¿Kunjamsa ukajj Timoteor yanaptʼäna? Diosan jichha tiempo servirinakapajja, ¿kunanaksa Pablon ewjjanakapat yateqsna?
9. ‘Arunakjjat chʼajjwañanakajja’, ¿kunjamsa nayra cristianonakar jan waltʼaykäna?
9 Cristianonakjamajj kuna jan walinakatsa jitheqtañasa ukjja Diosan Arupanjja qhan sistu. Amuytʼañataki, Pablojj akham sasaw Timoteor säna: “Jan arunakjjatjja chʼajjwapjjpati”, “amuyasim [...] jan kunataki servir chʼusa arunakatjja” sasa (2 Timoteo 2:14, 16, 23 liytʼañataki). Tamankirinakatjja yaqhepajj kʼari chuyman apostatanakan yatichäwinakapwa parlapjjerïna. Yaqhepasti chʼajjwañ arunakwa yatichapjjarakirïna, uka arunakajj janis Biblia contrapunïkchïnjja, jilat kullakanakaruw jan waltʼaykänti, janiw mayachtʼat sarnaqañaru chʼamañchkänti. Ukatwa Pablojj ‘jan yäqamti loqhe chʼajjwañanakaru’ sasajj Timoteor säna.
10. ¿Kʼari chuyman apostatanakan yatichäwiparojj kunjamsa uñjañasa?
10 Jichhürunakanjja, janiw khitisa tama taypirojj apostatanakan yatichäwinakap apankapuniti. Ukampis Biblia contra parlir yatichäwinak utjchi ukhajja, kawkitsa jutpan, janiw istʼañasäkiti. Ukhamaraki, janiw kʼari chuyman apostatanakampejj kuna toqes parlañasäkiti, ni Internet toqes jupanakar qellqañasäkiti. Janirakiw yanaptʼañ laykus ukjja lurañasäkiti. Kunjamtï akan yateqktanjja, jupanakamp parlañajj Diosar jan istʼañamp sasispawa. Jehová Diosajj janiw jupanakamp mä jukʼa parlañassa munkiti, ukhamajj kʼari chuyman apostatanakan yatichäwinakapatjja jitheqtapjjañasawa.
11. 1) ¿Kunas ‘loqhe chʼajjwañanakaru’ apaspajja? 2) ¿Kunjamsa irpir chuymaninakajj “suma yatichäwi” uñachtʼayapjjaspa?
11 Tama taypinjja yaqha toqetwa jan waltʼañajj utjarakispa. Amuytʼañataki, kuna anatañanakasa, uñtañanakasa, ischʼukiñanakasa walïski ukjja, sapa mayniw mayj mayja uñjtanjja, ukhamajj ukanakaw ‘loqhe chʼajjwañanakaru’ apistaspa. Ukampis maynitejj jan walinakaru chʼamachaspa ukhajja, “chʼajjwañaruw” apistaspa sasajj janiw irpir chuymaninakajj ukhamak uñchʼukipjjañapäkiti, jan ukasti jankʼakiw askichapjjañapa (Sal 11:5; Efe. 5:3-5). Maysa toqetjja, janirakiw irpir chuymaninakajj amuyunakaparjamaki ewjjapjjañapäkiti, jan ukasti aka arunakarjamaw lurapjjañapa: “[Jehová] Tatitun ovejanakapsti sum awatipjjam, [...] jan jumanakas uka ovejanakjjaru munañïpkasmasa ukhamjja, jan ukasti ovejanakarojj mä suma yatichäwi uñachtʼayasa” (1 Ped. 5:2, 3; 2 Corintios 1:24 liytʼañataki).
12, 13. 1) ¿Kunjamsa Jehová Diosan Qhanañchirinakapajj anatañanakarusa, uñtañanakarusa, musicanakarus uñjapjje, ukat Bibliajj uka toqet kamsisa? 2) ¿Kunanakansa 12 tʼaqan yatjjatktan uka Biblian yatichäwinakapajj yanaptʼarakistaspa?
12 Jehová Diosan Qhanañchirinakapajja, videonaksa, videojuegonaksa, libronaksa, musicanaksa janiw “walïskiti janicha” sasinjja uñakipapkiti. ¿Kunatsa? Biblianjja, sapa cristianow “[amuytʼasiñsa,] kunatejj walïki, jan walïkaraki uk uñtʼañsa” yateqapjjañapajja sasaw chʼamañchistu (Heb. 5:14). Ukhamajja, kawkïr anatañasa, uñtañasa, jan ukajj kawkïr musicas walïski uk yatiñatakejja, walja yatichäwinakaw Biblian utji. Ukatjja, taqe kunansa ‘kunatejj Diosatakejj askïki ukpunwa lurañasa’ (Efe. 5:10). Ukhamaraki, Biblianjja, familia pʼeqtʼirinakaw kunanakas walïski uk ajlliñapa sasaw yaticharaki (1 Cor. 11:3; Efe. 6:1-4).
13 Parlaniwayktan uka Biblian yatichäwinakapajj yaqha toqenakatsa wal yanaptʼarakistaspa. Amuytʼañataki, janiw taqenejj pachpsa isisktanti, ni kʼachachasktansa, janiw kikpsa qollasktanti, ni pachpsa manqʼkaraktanti, ukhamajj ukanakaw chʼajjwañ apanirakispa. Ukampis Jehová Diosan servirinakapajj janiw uka toqenakat chʼajjwañasäkiti. Janitï Diosan mayitanakap pʼakintkchi ukhajja, sapa maynitäjjewa, “Tatitun mä serviripajj janiw nuwasiñanakan sarnaqañapäkiti, ukatsipana taqenimpis sumankañapawa” (2 Tim. 2:24).
14. Jan wali jaqenakat jitheqtañasatakejja, ¿kunjamsa Pablojj amuytʼayäna?
14 ¿Kunjamatsa Jehová Diosan sutip aytasirinakajj ‘jan wali luräwinakat jitheqtapjjarakispa’? Juchanak luririnakatjja jitheqtapjjañapawa. Apóstol Pablojja, “Diosajj mä suma jan onjjtkaya [cimiento] uskuwayi” siskäna uka qhepatjja, akham sarakïnwa: “Mä jachʼa utanjja, janiw qori vaso, qollqe vasokiti utjkejja, jan ukasti kʼullu vaso, ñeqʼe vasorakiw utji; mayanakasti yäqañataki, yaqhanakasti jan yäqañataki” sasa (2 Tim. 2:20, 21, MT). Ukhamajj “jan yäqañataki” apnaqaski uka vasonakatjja jitheqtañasawa.
15, 16. Pablon ‘jachʼa utat’ parlatapatjja, ¿kunsa yateqsna?
15 ¿Kamsañsa Pablojj munpachäna? Tamarojj ‘mä jachʼa utaruw’ uñtayäna, ukat tamankirinakarusti ‘vasonakaruw’ uñtayarakïna. Mä utanjja, yaqhep vasonakasa jan ukajj yaqha ukham yänakasa, qʼañuchataw uñjasispa. Ukatwa qʼomäkis ukanakampejj jan kittatäkiti. Sañäni, mä cocina utanjja, qʼomäkis ukanakajj suma cheqar imatawa.
16 Tama taypinjja niya ukhamarakiwa. Yaqhepajj janiw Diosan yatichäwinakaparjam sarnaqañ munapkiti. Ukhamajj Dios nayraqatan sum sarnaqañataki chʼamachasirinakajja, janiw jupanakampejj chikachasipjjañapäkiti (1 Corintios 15:33 liytʼañataki). Niyakejjay tama taypin jan wali sarnaqerinakat amuyasiñasächejja, anqankirinakatjja jukʼampïñapawa. Akapachanjja, ‘qollqe chuyma, awk taykarus jan istʼiri, Diosar arkañsa jan muniri, kʼari arunak apnaqeri, jan wali luräwinakampi apnaqayasiri, aski luräwinakar uñisiri, wali qhoru, aljantasiri, Diosar munañat sipansa, munañanakap thaqeri’ ukham jaqenakaw utji (2 Tim 3:1-5).
17. ¿Kunjamsa taqe chuyma Diosar servir israelitanakajj jan walinakat jitheqtapjjatap uñachtʼayapjjäna?
17 Kunjamsa israelitanakajj Coré, Datán, Abiram sat chachanakat jitheqtapjjäna ukjja wali sum Bibliajj qhanañchi: “Jankʼakiw jitheqtapjjäna” sistuwa (Núm. 16:24, 27, NM). Janiw pächasipkänsa, ni mä jukʼsa qheparapkänti. Ukatjja, ‘taqe toqetwa jitheqtapjjäna’ sasaw sarakistu. Kunanaktï Moisesajj siskäna ukanakjja sum istʼapjjäna, ukarjamaw phoqapjjarakïna. Ukham lurasajja, Jehová Dios toqetwa saytʼasipjjäna, ukatjja, jan walinak contra saytʼapjjatapwa uñachtʼayapjjarakïna. ¿Kunanaksa ukat yateqsna?
18. “Waynanakan jan wali luräwinakapatjja jitheqtam” sasajja, ¿Pablojj kamsañs Timoteorojj munäna?
18 Kunanakatï Jehová Diosat jitheqtaykistaspa ukanakatjja, amuyasiñasawa, jankʼakiw jarkʼaqasiñasaraki. Apóstol Pablojj akham sasaw Timoteor ewjjtʼarakïna: “Waynanakan jan wali luräwinakapatjja jitheqtam” sasa (2 Tim 2:22). Ukapachajj Timoteojj jilïrëjjänwa, inas 30 maranëjjchïna, ukampis ‘waynanakan jan wali munañanakapatjja’ Timoteojj jitheqtañapänwa, uka jan walinakarojj janiw waynanakakejj puripkiti, jan ukasti jilïrinakas awisajj purtʼasipjjarakiwa. Jesusajj niya ukhamarakwa yatichäna: “Nayramatejj jucharu tinkuntayirjamächi ukajja, apsusjjam ukatsti jayaru liwtam” sasa (Mat. 18:9). Jichhürunakanjja, ukhamarakiw uka ewjjanakar istʼir cristianonakajj jan pächasisa, jankʼaki jan walinakatjja jitheqtapjje, ukhamat Diosamp sum apasiskakiñataki.
19. Diosat jan jitheqtañatakejja, ¿kunsa yaqhep jilat kullakanakajj amtapjje?
19 Yaqhep jilat kullakanakajja, janïr Jehová Diosan Qhanañchiripäkasajj machirïpjjänwa, ukampis jichhajj jan mä jukʼsa malltʼañatakiw amtawayapjje. Yaqhepanakajj jan wali amuyunak armañatakiw chʼamachasipjjaraki, ukatwa kuna anatañanaksa, uñtañanaksa, musicanaksa qʼal apanukupjje (Sal. 101:3). Amuytʼañataki, mä jilatajj janïr Jehová Diosan Qhanañchirïpäkasajja, wal fiestanakar sarirïna, ukanakansti jan wali lurañanaka, jan wali sarnaqañanakaw utjirïna. Ukampis jichhajja, cheqa yatichäwinak yateqjjasajja, janiw thoqoñ munjjeti. Janiw nayra jan wali amuyunakap amtañsa munkiti, ukatwa jilat kullakanakajj tantachasipjje ukhasa jan thoqjjarakiti. Cheqansa, cristianonakarojj alcoholat wakichat umañanakasa thoqoñanakasa janiw taqpachapunejj jarkʼaskiti, yaqha ukhamanakasa, jan Biblia conträkchi ukhajja, walikïskiwa. Ukampis Diosat jitheqtayañ munistaspa ukhajja, jankʼakiw kuna jan walsa apanukuñasa.
20. Jan walinakat jitheqtañajj awisajj chʼamakïkchisa, ¿kun yatiñas chuymachistu?
20 Diosan sutip apasajja, ukarjamaw sarnaqañasaraki. ‘Jan walinakatsa’, ‘ñanqha lurañanakatsa jitheqtañasawa’ (Sal. 34:14). Ukham lurañajj awisajj chʼamakïspawa. Ukampis Jehová Diosajj “jupankirinakarusa” istʼasirinakarusa munasipuniniwa, ukaw wal chuymachistu (2 Tim. 2:19; 2 Crónicas 16:9a liytʼañataki).
SARNAQÄWI
AWKIJAJJ Graz (Austria) markanwa 1899 maran nacïna. Nayrïr Jachʼa Chʼajjwäwejj qalltkäna ukhajja, waynitukïskänwa. Ukampis Payïr Jachʼa Chʼajjwäwejj 1939 maran qalltkäna ukhajja, alemán soldadonakaw ejerciton serviñapatak katuntapjjatayna. Rusia markan guerrankkasaw 1943 maran jiwawayjjatayna. Nayajj pä maranikïskayätwa. Janïraw sum jupar uñtʼkayätti. Wawäkasasti wal awkinïñ munirïta, yateqer masinakajar awkipamp uñjirïta ukhajja, jukʼampïriwa. Waynitöjjayäta ukhaw alajjpachankir jan jiwiri Awkit yatjjatta, ukaw ¡wal chuymachawayitu! (Hab. 1:12.)
Paqallq maranïskayäta ukhaw Boy Scouts sat organizacionar mantta. Ukjja, 1908 maranwa Gran Bretaña markankiri Robert Stephenson Smyth Baden-Powell sat chachajj uttʼayatayna. Jupasti uka markanjja, teniente generaljamaw ejerciton serviskarakïna. 1916 maransti, Cub Scouts sat seccionwa nayjam jiskʼa wawanakataki uttʼayarakïna.
Sapa semana tukuyajj yaqha lugaranakaruw sarapjjerïta: ukansti carpanakan ikipjjerïta, ukatjja uniformeni, tamboras leqtʼasisa ukhamaw sarnaqapjjerïta. Ukham sarañjja wal munirïta. Mayni masinakajamp qoqanak taypin anatapkayäta ukjja sum amtta, jaypʼunakajj mä cheqar nina naktʼayasaw canttʼasisa muytapjjerïta. Ukatsti, qoqanakatsa animalakatsa sum yateqapjjerïta, ukaw Diosan luratanakapar wali askit uñjañataki yanaptʼawayitu.
Boy Scouts organizacionanjja, taqeniruw suma lurapjjañajatak chʼamachapjjerïtu. Ukatjja “taqe kunatakis wakichtʼata” sasaw aruntasipjjerïta. Ukajj wal gustitäna. Grupojanjja, patakatsa jiläpjjayätwa: niya chikatajj Católico Iglesiatapjjänwa, mä chikatasti protestante iglesiatapjjarakïnwa, mayasti budismo religionatarakïnwa.
Boy Scouts organizacionajja, 1920 marat qalltasajja, mä qawqha marat mararuw jachʼa tantachäwinak apapjje. Ukarusti, walja markanakatwa aywthapipjjaraki. Nayajj paqallqöri jachʼa tantachäwiruw 1951 agosto phajjsin sarawayta, ukasti Bad Ischl (Austria) markanwa apasïna. Llätunkïri jachʼa tantachäwirojj ukhamarakiw 1957 agosto phajjsin sarawayta, ukasti Birmingham (Inglaterra) marka jakʼanwa apasïna. Ukanjja, Boy Scouts organizacionankirinakajja, 33.000 jaqenakaw tantachasipjjäna, jupanakasti 85 markanakatäpjjänwa. Ukat 750.000 yaqha jaqenakas ukankapjjarakïnwa. Inglaterra apnaqeri Isabel reinas ukankarakïnwa. Ukanak uñjasajj wal kusisirïta, mä jachʼa familiankkiristsa ukham amuyasirïta. Ukampis kunas qhepat pasani ukjja janiw amuyirïkti. Qhepatjja, Diosar munasir mä jachʼa familia taypiruw mantawayta.
1958 maran niya marzo jan ukajj abril phajjsinakanjja, Grand Hotel Wiesler sat mä hotelanwa camarerot trabajiñatak yateqaskayäta, Graz (Austria) markana. Niya tukuyañampëjjayata ukhawa, Rudolf Tschiggerl sat mä trabajir masijajj Bibliat arjjayitu. Jupasti pastelanak lurirïnwa. Janipuniw uka nayrajj khitis cheqa yatichäwinakjja yatichirïkituti. Trinidad sat yatichäwejj janiw Bibliankkiti sasaw sirïtu. Nayasti uka yatichäw wal arjjatirïta, pantjastaw sasaw sirïta. Rudolforusti Rudi sasaw sapjjerïta, jupajj wali suma jaqënwa, ukatwa Católico Iglesiar kuttʼaniñapataki arjjayirïta.
Mä Biblia apanirapïma sitänwa, ukampis católica Bibliakwa katoqerisma sasaw sayäta. Biblia churitäna ukhajja, jankʼakiw liyiñ qalltayäta, ukampis Biblia taypin Rudin uchata mä tratadop jikjjatta, Sociedad Watchtower ukan imprimita. Uk jikjjatasajj colerasirïtwa, uka tratadojj cheqa yatichäwinaksa qʼewjaykaspa ukham amuyirïta. Ukampisa, jupampi Bibliat yatjjatañ wal munirïta. Qhepatjja, Rudijj janiw mayampsa revistanaksa libronaksa apanjjänti. Niya kimsa phajjsinakjamaw awisaki yateqapjjerïta, awisajj wali arumkamaw Bibliat parlapjjerïta.
Hotelan camarerot trabajiñatak yateqaskayäta uk tukuyjjasajja, mamajajj mä hotelan administradoräñatakiw mä escuelar uchitu. Ukasti Bad Hofgastein sat markankänwa, Alpes sat qollunak jakʼana, ukaruw sarjjayäta. Uka escuelajj Bad Hofgastein markankiri Grand Hotel sat hotelampiw irnaqapjjäna. Awisajj ukaruw jukʼamp yateqañataki sarirïta.
Rudijj Viena markankiri sucursalaruw kawkjansa jakasta uka toqet qellqatayna, sucursalasti pä misionera kullakanakwa khitanitayna. Ilse Unterdörfer ukat Elfriede Löhr sat kullakanaka.* Mä urojja, hotelan katoqeripaw akham situ: ‘Pä señoraw thaqasktam, jumamp parlañ muni, autopan suyasipki’ sasa. Khitirakïpacha sasaw misturïta. Uka pä kullakanakajja, Alemanian nazismo partidonkirinakajj apnaqapkäna ukat qellqatanakasas jarkʼatäkäna ukhajja, mä cheqat mä cheqaru qellqatanakas apasaw yanaptʼapjjerïtayna, uk qhepatak yatta. Yamas janïra Payïr Jachʼa Chʼajjwäwejj qalltkäna ukhajja, alemanonakan Gestapo sat policianakapaw katuntapjjatayna ukat Lichtenburg markankir campo de concentracionaruw apayapjjatayna. Qhepatjja, Ravensbrück markankir campo de concentracionaruw apayapjjarakitayna, Berlín marka jakʼana.
Kullakanakajj mamaj niya mitäpjjänwa. Wali respetompiw jupanakar uñjirïta, janiw tiempsa apaqañ munirïkti. Janirakiw mä qawqha semananaka jan ukajj phajjsinaka inamay visitayasiñ munkayätti. Ukatwa, sucesión apostólica sat yatichäwi toqet parlir textonak mä listar apanirapita sasin mayta. Markajankir curaruw uk uñjjatayä sasaw sirïta. Curampi parlasajj janiw jukʼamp pächasjjäti sasaw amuyirïta.
Mateo 16:18, 19 qellqatankki uka Jesusan arunakaparjamaw sucesión apostólica sat yatichäwjja catoliconakajj uttʼayapjje. Ukanjja akham yatichapjje: ‘Nayrïr papajj apóstol Pedrönwa, ukat jupar arkiri papanakajj jupan uttʼayatäpjjewa’ sasa. Ukatjja, papajj kuna yatichäwsa arsu ukhajja, janiw pantjaskaspati sasaw sapjje. Ukaruw nayajj creyiyäta. Católica Iglesianjja, mä paparojj qollana awki sasaw uñtʼapjje. Ukhamajj jupatejj Trinidadajj cheqaw sischi ukhajja, cheqaw sañajarakïspawa sasaw amuyayäta. Ukampis jupatï pantjasirïchi ukhajja, Trinidad yatichäwejj pantjatarakispaw sasaw sirïta. Walja catoliconakatakejj sucesión apostólica yatichäwejj wali askit uñjatawa, ukarjamaw walja yatichäwinakarus creyipjjaraki.
Uka toqet curampi parlir sarta ukhajja, janiw jisktʼatajj qhanañchirjamäkänti. Sucesión apostólica toqet parlir mä librokwa churirïtu. Utajan liytʼawayasinjja, jukʼamp jisktʼanakampiw wasitat kuttʼirïta. Jan qhanañchirjamäsajj akham sirïtu: “Janiw iyawsayañ puedkirismati, janirakiw jumas iyawsaykitasmati [...]. Ukhamajj sumak sarjjäta” sasa. Janiw jukʼampsa uka toqet parlañ munjjänti.
Qhepatsti, Ilse ukat Elfriede kullakanakamp Bibliat yatjjatañwa amtawayta. Jupanakaw Jehová Diosaru, cheqpach Qollan Awkiru uñtʼañ yanaptʼawayapjjetu (Juan 17:11). Uka lugaran janïraw mä tamas utjkänti. Kullakanakajja, Bibliat yateqañ munirinakan utanakapanwa tantachasipjjerïna. Mä qawqhanikïpjjänwa. Programajj utjkäna ukarjamaw Ilsempi Elfriede kullakampi niya taqpach qhanañchapjjerïna, janiw bautisat mä jilatas utjkänti. Awisakiw mä jilatajj jutiri, ukatakisti mä localaw alquilasiri.
Ilse ukat Elfriede kullakanakajja, 1958 octubre phajjsinwa Bibliat yatichañ qalltapjjetu. Kimsa phajjsitjja, bautisasjjakiyätwa, 1959 enero phajjsina. Janïr bautisaskasajja, kunjamas uta utat yatiyañäpacha uk yatiñatakiwa, jupanakampi misturïta (Hech. 20:20). Nayrïr kutin mistkta uka qhepatjja, mä territorio mayta, ukhamat uka cheqan yatiyañajataki. Mä markpachwa territoriot uñtayapjjerïtu. Ukarojj sapakiw sarañajäna, uta utsa yatiyañajäna, ukat istʼañ munirinakarusti kuttʼañajarakïnwa. Jaya qhepatakwa, mä jilatampejj yatiyir mistta, jupasti tamanak tumptʼir jilatänwa.
Hotelan administradoräñataki yateqaskayäta ukjja, 1960 maranwa tukuyjjta. Ukatsti utajaruw kuttʼjjta, ukhamat Bibliat yateqawaykta ukanak familiajaru yatichañataki. Jichhakamajj janiw maynis cheqa arunak yateqawayapkiti, ukampis mä qawqhanejj mä jukʼa yateqañ munasipkarakiwa.
1961 maranjja, sucursalajj taqpachan tamanakaruw precursoräpjjañapatak mä carta toqe chʼamañchäna. Ukhajj sapäskayätwa, janirakiw usutäkayätsa, ukhamajj precursorïristwa sasaw amuyirïta. Ukatwa Kurt Kuhn sat tamanak tumptʼir jilatamp parlta, juparusti sistwa: “Mä qawqha phajjsiw autonïñatak trabajtʼañ munta, ukajj precursoräñatakiw yanaptʼitaspa” sasa. Jupasti sarakituwa: “¿Diosar sapüru serviñatakejj Jesusatakisa apostolonakatakisa autojj wakisïnti?” sasa. Ukham sasaw kuntï lurañajäkäna uk qhan sirïtu. Ukhamajj jankʼakiw precursoräñat wakichasirïta. Niyakejjay mä hotelan restaurantepan 72 horanak sapa semana trabajirïstjja, tiempo apsuñajaw wakisïna.
Patronajaruw 60 horanakakiw trabajiñ munta sasin sirïta, jupasti iyaw sasaw sirïtojja, pagojsti ukhampach pagaskirïtu. Mä qawqhatjja, 48 horanakak trabajiñ munta sasaw sarakirïta, iyaw sasaw sarakirïtu, pagojasti ukhampachakïskiriwa. Qhepatjja, 36 horanakak trabajiñ munta sasaw mayirakta, semanan sojjta uruki, sapa urusti 6 horakiraki. Patronajasti iyaw sarakikitänwa, ukampis janiw cheqaw sañjamäkänti, pagoj-jja ¡ukhampachwa churaskikatäna! Ukhamatwa precursoräñ qalltta, uka tiemponjja precursoranakajj sapa phajjsejj 100 horanakwa yatiyapjjañapäna.
Pusi phajjsi qhepatsti, precursor especialata ukhamaraki siervo de congregacionata mä jiskʼa taman uttʼayapjjetu, Spittal an der Drau sat markana. Precursor especialanakajj sapa phajjsejj 150 horanakwa yatiyapjjañapäna. Sapakiw precursor especialjam serviriyäta, Gertrude Lobner sat mä kullakaw wal taman yanaptʼitäna, jupajja siervo de congregacionan yanapiripjamaw yanaptʼitäna.*
1963 maranjja, tamanak tumptʼañatakiw uttʼayapjjetu. Awisajja trenatwa mä tamat yaqha tamarojj jachʼa maletanakas aptʼata sarirïta. Jilapart jilat kullakanakajj janiw autonïpkänti, ukatwa trena puriñawjarojj jan jutapjjerïkänti. Nayajj jupanak ukarojj taxit saririskayätwa, ukampis janiw jiskʼachat amuyasipjjañapa munkayätti. Ukatwa qorpachasiñajäkäna ukarojj kayuki sarirïta.
1965 maranjja, sapakïskayät ukhawa, Galaad Escuelar jawsapjjetu (clase 41). Nayamp chika ukankapkäna uka jilatanakas nayjam sapakïsipkarakïnwa. Ukatjja, Austriaruw wasitampi saräta sasaw sapjjetäna. Ukanwa tamanak tumptʼirjam serviñajäna. Ukampis janïr khitkasajja, pusi semanaw Anthony Conte sat tamanak tumptʼir jilatampejj khitapjjerïtu. Jupampejj Cornwall sat lugaranakwa visitapjjerïta, Nueva York markana. Yatiyañ nayjamarakiw wal munirïna ukat wali suma yatichirirakirïnwa.
Austriar kuttʼkayäta ukhajja, Tove Merete sat mä suma tawaqoruw uñtʼta. Jupajj phesqa maranitpachwa Diosan cheqa arunakap uñtʼjjatayna. Kunapachatï kunjamsa uñtʼasipjjta jilat kullakanakajj sasin sapjjetu ukhajja, “sucursalaw irpthapipjjetu” sasaw sapjjerïta. Mä mara pasataruw 1967 abril phajjsin casarasipjjta. Panpachaniw tamanak tumptʼirejj sarasipkakiyäta.
Kunjamsa yaqhep cristianonakajj Jehová Diosampi apasipjje ukhamaraki kunjamsa Diosajj wawapäñatak maynir ajlli ukjja Romanos 8:15 qellqataw qhanañchi. Ajllitanakajj akhamwa Awkirojj sapjje: “Nayan Awkejja” sasa. Nayajj 1968 maranwa ukham jikjjatasta. Ukhamatwa kunjamsa Jehová Diosajj khuyapayasiñapat wawapar tukuyitu uk amuyawayta. Ukhamatarakwa ajllit cristianonak taypiru mantawayta.
Esposajampejj tamanak tumptʼirejj (circuitonsa distritonsa) sarasipkakiyätwa, 1976 marakama. Juyphipachanjja, awisajj jan calefaccionaniw ikipjjeriyäta. Mä kutejja, patjjankiri ikiñasa, chhullunkrantayata janqʼoki ukhamaw sartapjjta. Samsupkayäta uka samanaw ukhamar tukutayna. Ukatwa juntʼuptayir mä jiskʼa estufa apasiñ amtapjjayäta, ukhamat jan añcha thayjata ikiñataki. Yaqhep cheqanakanjja, arumanakajj bañor sarañatakejj khunnamwa sarapjjañajäna, wali thaya arumana. Janiw utanipkayätti, ukatwa kawkirutï uka semanajj qorpachasipjjerïta ukar lunes urumppach qheparapjjerïta, ukhamat martes uru wali alwat yaqha tamar sarjjañataki.
Esposajajj walpun yanaptʼawayitu. Janipuniw kunapachas “yatiyir sarañäni” sasin jariyirïkti, kunattejj Diosan arupata yatiyañarojj wal munasi ukat jilat kullakanakarus ukhamaraki. Jaqenakatsa llakisirakiwa, ukaw nätakejj mä suma yanapajja.
1976 maranjja, Viena (Austria) markankir Betelaruw invitapjjetäna, ukansti sucursalan mä sarayirjam uttʼayapjjetäna. Uka tiemponjja, Europa del Este uksankir markanakan Diosan arunakap yatiyasiñapatakiw uka sucursalajj uñjarakïna, ukatjja jamasatwa qellqatanaksa puriyapjjarakirïna. Ukanwa Jürgen Rundel jilatampejj irnaqtʼawayta, jupaw uka toqenakat sum yatïna. Qhepatsti, Europa del Este toqenkiri tunka arunakaru jaqokipasiñapatakiw pʼeqtʼaskayäta. Jürgen jilatampi Gertrude kullakampejja taqe chuymaw precursor especialjam Jehová Diosar Alemanian servisipki. 1978 maranjja, Austriankir sucursalanjja, sojjta arunakaruw jiskʼa imprentat revistanaka lurañ qalltasiwayi. Ukatjja, kawkïr markanakatï qellqatanak mayipkäna ukanakarus apayapjjarakiyätwa. Otto Kuglitsch jilataw ukanak puriyasiñapatakejj yanaptʼäna, jichhajj uka jilatajj Ingrid esposapampiw Alemania Betelan servisipki.
Europa del Este toqenkir markanakanjja, ukhamarakiw jilatanakajj mimeógrafo sat maquinanakampi jan ukajj microfilme rollonakampi yanaptʼayasisajj imprimipjjerïna. Ukhamäkchïnsa, yanaptʼajj munasiskakïnwa. Jehová Diosajj ukham chʼamachasitanakaparojj wal yanaptʼawayi. Sucursalanjja ukhamarakiw uka jilat kullakanakarojj wal munasipjjäna, Diosan arunakap yatiyañajj jarkʼatäkchïna ukhasa, Jehová Diosar taqe chuymaw servisipkakïna.
1989 maranjja, Theodore Jaracz jilatampiw Rumaniaru sarapjjta, jupajj Oraqpachan Jilïr Irpirinak taypinkirïnwa. Diosan markapar jilat kullakanakar kuttʼañ yanaptʼañatakiw sarapjjayäta. Jupanakajj 1949 mara qalltanwa, Diosan markapat jitheqtapjjäna, ukatjja tamanakwa uttʼayasipjjarakïna. Ukampis yatiyasipkakïnwa ukhamaraki bautisasipkakïnwa. Ukatjja, Diosan markapankir jilat kullakanakjamarakiw carcelar llawintatas uñjasipjjäna, jan akapachar mitisipjjatap layku. Rumanianjja, Diosan arunakapat yatiyañajj jarkʼatakïskänwa, ukatwa pusi irpir chuymaninakampi Pamfil Albu sat jilatan utapan tantachasipjjta, uka marka uñjiritaki Comité de Paisjam uttʼayatäpkäna uka jilatanakas ukankapjjarakïnwa. Austriatjja Rolf Kellner sat jilataruw irpasipjjarakiyäta, ukhamat Rumanian parlapkäna uka arut jaqokipañapataki.
Qhepür aruma tantachasipjjta ukhajja, Albu jilataw mayni pusi irpir chuymaninakar kuttʼanjjapjjañapataki iyawsayäna, akham säna: “Kuttʼjjañasawa, janitï ukham lurkañänejja, janiw kuttʼañjamäjjaspati” sasa. Ukatwa 5.000 jilat kullakanakajj Diosan markaparu wasitamp kuttʼanjjapjjäna. Ukhamatwa Jehová Diosajj Supayar atipjawayi.
1989 mara tukuyasti, janïra Europa del Este toqenjja comunistanakajj tukuskäna ukhawa, Oraqpachan Jilïr Irpirinakajj Nueva York markar sarapjjañajatak invitapjjetäna, ukhamat Betelan irnaqapjjañajataki. ¡Ukajj wali suma yatiyäwipunïnwa! Ukhamatwa 1990 julio phajjsin Brooklyn markankir Betelan irnaqañ qalltapjjta. Ukatsti 1992 maranjja, Jilïr Irpirinakan Comité de Servicio satäkis ukanwa yanapayäta, 1994 maransti Oraqpachankir Irpirinak taypinkjjaraktwa.
Mä hotelan camarerjam trabajkäyäta ukhatjja, walja maranakaw pasawayjje. Jichhajja, wali kusisitaw aka oraqpachankir jilat kullakanakar Bibliat apstʼat qellqatanaka wakichasiñapatak yanaptʼaskta (Mat. 24:45-47). Phesqa tunka maranak jilaw sapüru Diosatak irnaqtʼawayta, uka toqet lupʼisajja, walpun Jehová Diosarojj yuspärta, wali kusisitapuniw jikjjatasirakta ukat kunjamsa Jehová Diosajj oraqpachankir jilat kullakanakaru bendiciwayi uksa uñjaraktwa. Walja markanakat tantachasipki ukar sarañajj wal gustitu, ukanwa Jehová Dios Awkisaru ukhamarak Arupa sum uñtʼañatak chʼamañchapjjestu.
Walja millón jaqenakampi Bibliat yateqapjjaspa ukat kunatï cheqäki uksa iyawsapjjarakispa, ukatjja aka oraqpachankir jilat kullakanakamp chika mä familiaki Jehová Diosar servipjjaspa ukwa munta ukat ukrakwa Diosar mayiraktjja (1 Ped. 2:17). Ukatjja jiwatanakajj aka Oraqen jaktanipkani uk uñjaniñsa wal suyarakta, ukat awkijar jaktanir uñjañsa munaraktwa. Paraisonjja awkijas taykajas taqe familiajas Diosar serviñ amtapjjaspa ukwa munaraktjja.
Jiwatanakajj aka Oraqen jaktanipkani uk uñjaniñsa wal suyta, ukat awkijar jaktanir uñjañsa munaraktwa
^ tʼaqa 15 Español arut qellqata La Atalaya, abril 15, 1980 revistanwa jukʼampi jupanakjjat qhanañchi.
^ tʼaqa 27 Jichhajja, siervo de congregacionarojj irpir chuymaninakat sarayiri satäjjewa, siervo de congregacionan yanapiripasti secretario satäjjarakiwa.
‘[Jehová] Tatitusti siwa: “Jumanakäpjjtaw nayan qhanañchirinakajjajja” sasa.’ (ISA. 43:10)
1, 2. 1) ¿Khitirus qhanañchiri sasejja? 2) Periodiconsa, televisionansa, radionsa, ¿kunsa jan yatiyapki? 3) ¿Kunatsa Jehová Diosajj periodicona, televisionana, radiona yanapap jan suyki?
¿KHITIRUS qhanañchiri jan ukajj testigo sasejja? “Uñjasin yatiyki jan ukajj qhanañchki” ukaruw testigo sasejja sasaw mä diccionariojj sistu. Amuytʼañataki, Pietermaritzburg (Sudáfrica) markanjja, mä periodicojj The Witness (Qhanañchiri) satawa, uka qellqatasti 160 maranakaw apsusjje. Uka sutejj wali askiwa, kunattejj mä periodicojja, kunatï oraqpachan pasaski ukwa sum qhanañchi. Ukatjja, uka periódico uñstayirejj akham sarakïnwa: aka qellqatajj ‘cheqpun yatiyani, taqe kuns cheqapa, jan kun kʼichjjatas cheqpun qhanañchani’ sasa.
2 Ukampis periodiconsa, televisionansa, radionsa, kuntï yatiyapjjañapäki ukjja janiw sum yatiyapkiti, maysaruw uñtayapjje, ukat yaqhanaksti imtʼapjjarakiwa. Ukatwa kuntï Taqe Chʼamani Diosajj Ezequiel profeta toqejj nayra tiempon siskäna uksa jan qhanañchapkiti. Ukansti siwa: “Nayan Jehová Diosätaj-jja, yaqha markanakajj yatipjjarakiniwa” sasa (Eze. 39:7, NM). Ukampisa, Taqe Kunjjaru Munañani Diosajj janiw periódico toqesa, televisión toqesa, radio toqesa Jupjjat yatiykiti, jan ukasti mä kimsaqallqo millón yatiyirinakaniwa, jupanakawa khitis Jupajja, kunsa jaqenak layku lurawayi ukat kunsa luraski ukanak taqe markanakar yatiyasipki. Ukatjja, Diosajj kunjamsa jutïrin bendicini uksa yatiyapjjarakiwa. Jiwasajj jupanakamp chika Dios toqet yatiyasajja, Diosan sutip apataswa uñachtʼayaraktanjja. Isaías 43:10 qellqatan Jehová Diosajj akham sistuwa: “Jumanakäpjjtaw nayan qhanañchirinakajjajja, nayan ajllit servirinakajja, nayaw jumanakar ajllisipjjsma” sasa.
3, 4. 1) ¿Kunapachas Bibliat Yatjjatirinakajj yaqha suti apjjapjje, ukat kunjamas jikjjatasipjjäna? (23 janankir foto uñjjattʼam.) 2) ¿Kuna jisktʼanakatsa yatjjataskañäni?
3 Jehová Diosan sutip apañajj wali kusiskañawa, jupajj ‘wiñay jachʼa Reyiwa’, ukatwa Jupajj akham saraki: “Akawa nayan wiñayatak amtasiña sutejjajja, uka sutejjawa taqenitakisa wiñayan wiñayapatakejja” sasa (1 Tim. 1:17; Éxo. 3:15; igualtʼayarakismaw Eclesiastés 2:16 qellqatampi). Bibliat Yatjjatirinakajja, 1931 maratwa Jehová Diosan Qhanañchirinakapa sasin uñtʼatäjjapjje. Ukapachat aksaruwa, kunjamsa uka suti apasajj wali kusisita jikjjatasipjje ukajj aka qellqatan uñstawayi. Sañäni, Canadá markankir mä tamajj akham sasaw qellqanïna: “Jehová Diosan Qhanañchirinakapa siski uka suti katoqañajj wali kusiskañapuniwa. Ukarjam sarnaqañatakiw jichhajj chʼamachasipjjäjja” sasa.
4 Diosan sutip apañajj wali askiwa, ¿kunjamsa ukarjam sarnaqsna? ¿Kuna toqet parlkasas Jehová Diosajj qhanañchirinakajäpjjtawa sasin sispachäna? Uka jisktʼanakat jichhajj yatjjatañäni.
5, 6. 1) ¿Kunjamatsa israelit awk taykanakajj Jehová Diosan qhanañchiripäpjjänjja? 2) ¿Kunampsa israelit awk taykanakajj lurapjjañapäna? 3) ¿Kunsa cristian awk taykanakajj lurapjjañaparaki?
5 Isaías profet tiemponjja, Diosajj “jumanakäpjjtaw nayan qhanañchirinakajjajja, nayan ajllit servirinakajja” sasaw israelitanakar säna (Isa. 43:10). Uk phoqañatakejja, kunsa Diosajj lurawayatayna ukwa israelitanakajj wawanakapar qhanañchapjjäna. Amuytʼañataki, Pascuanjja Diosan aka mayitaparuw phoqapjjañapäna: “Wawanakamatejj sapjjätam ‘¿Kun sañsa muni aka fiestajja jumanakatakejja?’ sasa ukkhajja, jumanakajj sapjjätawa: ‘Aka uywasti Tatitur jachʼañchasina Pascuan sacrificiot loqtatawa. Jupasti kunapachatejj egipcionakaru jiwaraykäna ukkhajja, Egipto markan jakapkäna uka israelitanakan utanakapsti pasawayakïnwa, ukhamatwa taqe familianakasaru qhespiyäna’” sasa (Éxo. 12:26, 27). Ukatjja, Moisesampi faraonampi nayrïr kuti parlapkäna uka toqetsa qhanañchapjjarakpachänwa. Moisesajj israelitanakar antutanañapatakiw Faraonar mayïna, ukhamat Jehová Diosar yupaychapjjañapataki. Ukampis jachʼa jachʼa tukuri faraonajj akham sänwa: “¿Khitisa [Jehová] Tatitojja, arup istʼañajjatakejja, ukhamarak israelitanakarus sarjjapjjañapataki antutañajjatakejja?” sasa (Éxo. 5:2). Maysa toqetjja, awk taykanakajja, Diosajj kunjamsa tunka jan waltʼäwinakamp Egipto markar tukjäna, Wila Lamar qotnamsa qhespiyäna ukanakwa wawanakapar qhanañchapjjarakpachäna. Faraonajj Jehová Diosan Taqe Chʼamanïtap uñjasawa, khitis Jehová Diosajj uk sum yatjjäna. Ukhamatwa israelitanakajj Jehová Diosan cheqa Diosätapsa, arunakap phoqerïtapsa uñjapjjarakïna.
6 Israelitanakatakejj Diosan sutip apañajj wali askïnwa, Diosan muspharkañ luratanakapjja janiw wawanakaparuk yatichapkänti, jan ukasti yaqha markat jutïr esclavonakaparus yatichapjjarakïnwa. Ukatjja, qʼoma sarnaqañ toqetsa Diosan leyinakapajj kamsis ukjja wawanakapar qhanañchapjjañaparakïnwa. Jehová Diosajj sänwa: “Jumanakasti qollanäpjjam, naya [Jehová] Diosamasti qollanätwa” sasa (Lev. 19:2; Deu. 6:6, 7). Jichha tiempo cristian awk taykanakajj ukhamwa yatichapjjañaparaki. Ukhamat wawanakapajj qʼoma sarnaqasin Diosan sutip jachʼañchapjjañapataki (Proverbios 1:8 ukat Efesios 6:4 liytʼañataki).
7. 1) Israelitanakajj Diosat jan jitheqtas servipkäna ukhajja, ¿kunjamsa yaqha markanakajj jupanakar uñjapjjäna? 2) Diosan sutip apirjamajja, ¿kunjamsa sarnaqañasa?
7 Ukhamasti, kunapachatï israelitanakajj Diosar taqe chuyma servipjjäna ukhajja, Diosan sutipjja wali askitwa uñjayapjjäna. Jupanakarusti akham sasïnwa: “Taqe akapachan markanakaw uñjapjjani, Diosan sutipajj jumjjan aytatätapa, ukatsti walirak ajjsarapjjätam” sasa (Deu. 28:10). Ukampisa, israelitanakajj janiw taqe chuymapunejj Diosar yupaychapkänti. Kutin kutiniwa jaqen lurat kʼari diosanakar yupaychapjjäna. Cananeonakan kʼari diosanakapajja wali qhorunakat uñtʼatapjjänwa, ukanakar yupaychasajj uka diosanakjam jan sinttʼasiri qhoru jaqenakaruw tukupjjäna, wawanakapsa sacrificiot loqtapjjäna, pisinkirinakarus aynachtʼayapjjarakïnwa. Jiwasanakajj Qollan Diosan sutip apirinakjamajja, Qollan Awkisat yateqasisa qʼoma sarnaqañatakiw chʼamachasiñasa, ukwa yateqtanjja.
8. Jehová Diosajja, ¿kun lurañapatakis Isaías profetar uttʼayäna, ukat profetajj kamachänsa?
8 Israelitanak pachpawa kunjamsa Jehová Diosajj jupanakar qhespiyani ukjja uñjapjjañapäna, mä arunjja, testigöpjjañapänwa. Uksti Diosajj janiräkipanwa sisjjäna (Isa. 43:19). Isaías libronkir nayrïri sojjta jaljanakapanjja, kunjamsa Jerusalén markasa, ukhamarak uka jakʼankir markanakasa tʼunjatäpjjani ukanakatwa jilapart parli. Diosajj jaqen chuymap sum yati. Ukatwa israelitanakajj janis istʼapkchïnjja, Isaías profetarojj uka tʼunjäwit yatiyaskakiñapatak Diosajj mayïna. Ukatjja, Isaías profetajj kunapachkamas israelitanakajj jan arrepentisipkani sasaw jisktʼasirakïna. Diosasti sarakïnwa: “Kunapachatejj markanakajj qʼala tʼunjatäni, uka markanakansti janiraki mä jaqes utjkaniti ukkhakamäniwa. Utanakas jan jaqeni uñjasini, pampanakas chʼusa wasarar tukuyata [uñjasini ukhakama]” sasa (Isaías 6:8-11 liytʼañataki).
9. 1) ¿Kunapachas Jerusalenjjat Isaiasan arunakapajj phoqasïna? 2) Jichha tiemponjja, ¿kunatsa wal amuyasiñasa?
9 Isaiasajja, profetjamajj pusi tunka sojjtani maranakaw serviwayi, jupasti 778 nayrïr pacha (n.p.) maranwa qalltäna, ukhasti Uziasaw Judá markan reyjam apnaqaskäna, ukatjja 732 n.p. marakamaw profetjam serviwayäna, ukhasti Ezequías reyirakiw apnaqaskäna. Jerusalén markajj 607 n.p. maranwa tʼunjasïna, ukhamajj 125 maranak nayraw Isaiasajj profetjam serviwayäna. Kunjamtï uñjktanjja, walja maranak faltkipanwa Israel markarojj tʼunjäwit yatiyjjäna. Jichha tiemponjja, ukhamarakiw kunas jutïrin pasani ukanakjja jaya tiemp faltkipan markapar yatiyjje. Supayan apnaqat aka ñanqha pachajja niyaw tukusjjani, uka lantisti Jesucristow Waranq Mara Apnaqjjani sasaw aka revistanjja, 135 maranaka yatiyasiski (Apo. 20:1-3, 6).
10, 11. Babilonia markar apata israelitanakajja, ¿Isaías profetan kawkïr profeciap phoqasirsa uñjapjjäna?
10 Walja judionakajj janiw Jerusalenan tʼunjat uñjasipkänti, jupanakajj kuntï Jehová Diosajj siskäna ukaruw istʼapjjäna, ukhamatwa babilonionakar katuyasjjapjjäna. Ukatsti, Babilonia markar apatäjjapjjänwa (Jer. 27:11, 12). Paqallqo tunka mara qhepatsti, Diosan markapajj aka muspharkañ profecía phoqasirwa uñjäna: “[Jehová] Tatitojj, Israelan Qollan Diosapajja, khititejj jumanakar qhespiyapktam ukajja, siwa: ‘Jumanakar qhespiyañatakejj Babiloniarojj jaqenak khitanï, taqe punkunak jistʼarayarakï’” sasa (Isa. 43:14).
11 Uka profeciajja, octubre phajjsi qallta arumanwa wali muspharkañ phoqasïna, 539 n.p. marana. Babilonia marka apnaqeri reyejja, yaqha jilïrinakamp chikawa, Jerusalén markat apanit vasonakat vino umasipkäna, ukat kʼari diosanakaparus yupaychasipkarakïna. Ukañkamasti Media, Persia markanakan ejercitonakapaw Babiloniar katuntapjjäna. Ukatjja, 538 jan ukajj 537 n.p. maranwa, Babilonia mark katuntiri Ciro chachajj judionakar khitjjäna, ukhamat Jerusalenan templo wasitat saytʼayapjjañapataki. Taqe ukanakatsti, walja maranak nayraw Isaías profetajj sisjjäna. Kunjamsa Jehová Diosajj arrepentisir israelitanakarojj Jerusalenar kuttʼañ yanaptʼani, ukhamarak jan walinakatsa jarkʼaqani uksa arsuwayjjarakïnwa. Diosajja, “kawkïr marktejj nayajj uywasta nayan sutejja yupaychañapataki” uka markäpjjtawa sasaw israelitanakar säna (Isa. 43:21; 44:26-28). Ukhamajj israelitanakajj Babiloniat kuttʼanisin templo wasitat saytʼayapkäna ukhajja, cheqpach Jehová Diosan arsutanakapa phoqasirjja qhanwa uñjapjjäna.
12, 13. 1) Jehová Diosar yupaychañajj wasitamp uttʼayasjjäna ukhajja, ¿khitinakas israelitanakar mayachasjjapjjäna? 2) ‘Diosan Israelaparu’ yanaptʼañatakejja, ¿kunsa ‘yaqha uwijanakajj’ lurapjjañapa, ukat kun katoqañsa suyapjjaraki?
12 Kunapachatï israelitanakarojj wasitat mä markjam uttʼayasjjäna ukhajja, yaqha markat jutir waranq waranqa jaqenakaw jupanakamp mayachasjjarakïna. Qhepatsti, jan judiöpkis ukanakat waljaniw judío jaqenakar tukupjjäna (Esd. 2:58, 64, 65; Est. 8:17). Jichhürunakanjja, ukhamarakiw Jesusan ‘yaqha uwijanakjama’ uñtʼatäpki uka “walja jaqenaka[jja]”, qollan ajayump ajllit cristianonakarojj taqe chuyma yanaptʼasipki, uka ajllitanakajj ‘Diosan Israelapa’ satäpjjewa (Apo. 7:9, 10; Juan 10:16; Gál. 6:16, MT). ‘Walja jaqenakat’ uñtʼatäpki ukanakasti, jupanakjamarakiw Diosan sutip apapjje: Jehová Diosan Qhanañchirinakapa satäpjjewa.
13 Cristojj Waranqa Mara Apnaqkani ukhajja, ‘walja jaqenakat’ uñtʼatäpki uka jilat kullakanakajja, qhepa urunakan kunanaksa Jehová Diosan Qhanañchirinakapjamajj uñjawayapjje ukanakwa jaktanirinakarojj wali kusisita qhanañchapjjani. Jiwasanakatï Diosan sutip apirjam jakañäni ukhamarak qʼoma sarnaqañatak chʼamachasiñäni ukhajja, ukanakjja qhanañcharakiñäniwa. Cheqansa, juchan jaqjamajja, jan juchar puriñatakejj walsa chʼamachasiskchiñänejja, pantjasiñajj utjakipuniwa, ukatwa sapür Diosat perdón mayisiñasa. Jiwasatï qʼoma sarnaqañäni ukhajja, Diosan sutip apasajj kunja kusisitas jikjjatastan ukwa uñachtʼayañäni (1 Juan 1:8, 9 liytʼañataki).
14. Diosan Jehová sutipajja, ¿kamsañsa muni?
14 Diosan sutip apañajj kunja askisa uk sum amuyañatakejja, Diosan sutipajj kamsañsa muni uka toqet lupʼiñasawa. Diosan Jehová sutipajj akham sañwa muni: “Jupaw taqe kunsa utjayi” sasa. Uka sutejj kunjamas Diosajj ukjja sumwa qhanañchistu. Jupaw taqe kunatï utjki ukanaksa, angelanaksa, jaqenaksa lurawayi, juparakiw taqe kuntï arski ukanaksa phoqaraki. Ukhamasti Diosajj kun lurañtï amtki munkaraki ukanakjja phoqasiyapuniniwa, janiw Supayasa, ni khitisa jarkʼkaspati.
15. ¿Kunjamsa Jehová Diosajj sutip jukʼamp qhanañchäna? (“Diosan qollan sutipa” sat recuadro uñjjattʼam.)
15 Jehová Diosajj Egipto markata servirinakaparu irpsuniñapataki Moisesar maykäna ukhajja, kamsañsa sutipajj muni ukwa jukʼamp qhanañchäna. Moisesarojj sänwa: “Nayajj kunäñtï munkä ukaruw tuköjja” sasa. Ukat akham sasaw israelitanakarojj säta: ‘Nayajj tuküwa siski ukaw jumanakan ukar khitanitu’ sasa (Éxo. 3:14, NM). Ukhamasti, Jehová Diosajj amtanakapa, arsutanakap phoqañatakejj kunar tukuñatï wakiski ukaruw tukuspa. Egipto markan esclavöpkäna uka israelitanakatakejja, Diosajj Qhespiyiriparu, Jarkʼaqeriparu, Irpiriparu ukhamarak kunatï jakañatakisa, Diosamp sum apasiñatakis wakiski ukanak Chuririparuw tuküna.
16, 17. 1) ¿Kunjamsa Diosan sutip apatasat yuspärsna? 2) ¿Kuna toqetsa jutïr yatichäwin yatjjataskañäni?
16 Jichha tiemponjja, Jehová Diosajj sutiparjamaw taqe kuns luraskaki, kunanakatï jupar yupaychañatakisa jakañatakisa wakiski ukanakwa churistu, ukhamatwa kunar tukuñatï wakiski ukar tukuskaki. Ukampis janiw ukakïkiti, Jehová Diosan sutipajj yaqhamp yatichistu: Diosajj luratanakapampiw amtanakapjja phoqayarakispa. Amuytʼañataki, Jehová Diosajj Qhanañchirinakapampiw amtap phoqayaski. Uk yatiñajj Diosan sutip apirjama sum sarnaqañatakiw chʼamañchistu. Noruega markankiri, 84 marani Kåre sat jilatajja, 70 maranakaw Jehová Diosarojj taqe chuyma serviski, jupajj siwa: “Nayatakejj Wiñay Jehová Dios Reyiru serviñasa, Diosan qollan sutip apirinakampi mayachasiñasa wali kusiskañapuniwa. Biblian cheqa yatichäwinakap qhanañchañasa, jaqenakaru Diosan arunakap amuytʼasin kusisiri uñjañas wali askipuniwa. Sañäni, Cristojj jiwas layku jiwawayki uk yaqhanakar yatiyasajj wal kusista, Criston jiwatap laykukiw jutïrpachan sumankañan wiñay jakañajj utjani, ukansti taqe kunas cheqapapunïniwa” sasa.
17 Yaqhep cheqanakanjja, Diosar uñtʼañ munir jaqenakar jikjjatañajj chʼamakiwa. Ukampis kunapachatï maynejj istʼistu ukhamarak Diosan sutipatsa yateqe ukhajja, Kåre sat jilatjamarakiw wali kusisita jikjjatastanjja. Ukampisa, ¿kunjamatsa Jehová Diosan Qhanañchiripäkasajja, Jesusan qhanañchiriparakïsna? Ukwa jutïr yatichäwin yatjjataskañäni.
“Jesusasti jupanakarojj sänwa: ‘Jumanakasti nayat qhanañchapjjetäta [...], taqe aka oraqpachana’.” (HECH. 1:7, 8)
1, 2. 1) ¿Khitis Jehová Diosan jilïri Qhanañchiripajja? 2) ¿Jesús sutejj kamsañsa muni, ukat kunjamsa Diosan Yoqapajj ukarjam phoqäna?
JESUSAJJ Judea markankir romano apnaqerirojj akham sänwa: “Reyïtwa nayajja, kunjämtï jumajj siskta ukhama. Nayajj ukatakiw nasta, akapacharusti juttwa kunatejj cheqäki uk yatiyiri” sasa (Juan 18:33-37 liytʼañataki). Jakäwipsa aptʼasirpachaw reyïtwa sasin säna. Walja maranak qhepatjja, apóstol Pablojj Jesusan jan ajjsartʼatapat akham sänwa: “[Jesusasti] suma arsüwi qhanañcharaki Poncio Pilaton nayraqatapana” sasa (1 Tim. 6:13). Supayan apnaqata akapachajja, uñisisiñampi phoqantatawa, ukatwa awisajj “khititï cheqap testigöki, cheqpachäkaraki” uka Jesusjam jan ajjsarirïñajj wali wakiskirejja (Apo. 3:14, MT).
2 Jesusajj judionakat jutirïnwa ukatwa Jupajj jiskʼatpacha Jehová Diosan Qhanañchiripäjjäna (Isa. 43:10). Jesusajja, Jehová Diosana jilïr qhanañchiriparuw tukuwayi, janipuniw jupjam Diosan sutip apirejj utjawaykiti. Jesusajj sutiparjamapuniw sarnaqäna, uka sutjja Jehová Dios pachpaw usküna. Janïraw Jesusajj naskänti ukhaw mä angelajj akham sasin José chachar säna: “Mariajj mä yoqall wawa wawachasini, Jesús sasaw suticharakïta, juparakiw markaparojj juchapat qhespiyani” sasa (Mat. 1:20, 21). Biblia toqet yatjjatirinakajja, Jesús sutejja Jesúa hebreo sutit juti sasaw sapjje, uka sutisti “Jehová Diosajj Qhespiyiriwa” sañwa muni. Uka sutirjamaw Jesusajj “Israel markan chhaqatäkis uka ovejanakar” arrepentisipjjañapatak yanaptʼäna (Mat. 10:6; 15:24; Luc. 19:10). Uka amtampirakiw Diosan Reinopatsa taqe chuyma yatiyarakïna. Biblia qellqer Marcosajj sänwa: “Jesusajj Galilearuw sarjjäna, Diosan reinopat suma yatiyäwi arunak parlasa, sänwa: ‘Horasajj phoqhasjjewa. Diosan reinopasti jakʼankjjewa. Juchan sarnaqañanakjja apanukupjjam, qhespiyasiñ arunakapar iyawsapjjarakim’” sasa (Mar. 1:14, 15). Jesusajj judionakan religionap pʼeqtʼirinakarojj jan ajjsartʼasaw jan wali luratanakapat juchañchäna. Qhepatsti uka judionakarakiw Jesusar mä lawar chʼakktayapjjäna (Mar. 11:17, 18; 15:1-15).
3. Jesusan jiwatapatjja, ¿kunas kimsïr urun pasäna?
3 Jehová Diosajja, kimsïr urunwa Jesusar jiwatat jaktayäna, ukampis janiw jañchini chʼakhani cuerpoparu jaktaykänti jan ukasti ajayjamwa jaktayäna, ukajj wali muspharkañapunïnwa (1 Ped. 3:18). Cheqapuni jaktanitap uñachtʼayañatakejja, Jesusajj jañchini chʼakhani jaqeruw tuküna. Jaktkäna uka urojja, Jesusajj phesqa kutiw yaqh yaqha arkirinakapar uñstäna (Mat. 28:8-10; Luc. 24:13-16, 30-36; Juan 20:11-18).
4. Jesusajj jaktkäna uka urojja, ¿kunjamsa arkirinakapar yanaptʼäna ukat kun lurapjjäta sänsa?
4 Jesusajj jaktkäna uka urojja, apostolonakampi mayni arkirinakampiw tantachasisipkäna ukhamaruw phesqëri kutin Jesusajj uñstäna. Ukapachaw Jesusajj Diosan Arupat sum yatichäna, sum “Qellqatanakatjj jupanakarojj amuytʼayäna”. Ukhamatwa arkirinakapajj kunjamsa Diosan uñisirinakapajj Jesusar jiwayapjjañapäna ukat kunjamsa Diosajj Jesusar jaktayañapäna ukanak sum amuyapjjäna. Uka tantachäwi tukuyarojja, kunsa arkirinakapajj lurapjjañapa ukwa Jesusajj akham säna: ‘Taqe markanakaruw parlasini, Jerusalenat qalltasina, akham sasa: “Jan wali jakäwinakamatjja [Criston sutipjjaru] arrepientisipjjam juchanakamajj perdonatäñapataki” sasa’. Ukasti sarakïnwa: “Jumanakaw taqe akanakatjj testigonakäpjjtajja” sasa (Luc. 24:44-48).
5, 6. 1) ¿Kunatsa Jesusajj “testigonakajjäpjjätawa” sasin sispachäna? 2) ¿Kunsa Jesusan arkirinakapajj yatiyjjapjjañapäna?
5 Pusi tunka urunak qhepatsti, wasitampiw Jesusajj apostolonakapar qhep qhepa kutin uñstäna, ukat akham sänwa: “Jumanakasti nayat qhanañchapjjetäta [jan ukajj “testigonakajjäpjjätawa”, MT] Jerusalén markana, Judeana, Samariana, taqe aka oraqpachana” sasa (Hech. 1:8). Kunsa uka arunakampejj Jesusajj sañ munaskäna uk apostolonakajj sum amuyapjjpachäna. Ukampis ¿kunatsa Jesusajj “testigonakajjäpjjätawa” sasin sispachäna, janit Jehová Diosan Qhanañchirinakapäpjjätawa sasin sañapäkänjja? Uk saspänwa, ukampis israelitanakaruw parlaskäna, jupanakajj Jehová Diosan Qhanañchirinakapäjjapjjänwa.
6 Jehová Diosajj Egipto markan esclavöñatwa nayrajj israelitanakar qhespiyäna, qhepatjja Babiloniatwa qhespiyarakïna, ukampis jichhajj Jesusan arkirinakapajj ukanakat sipansa jukʼamp jachʼa qhespiyäwitwa qhanañchapjjañapäna: Diosajj Jesusan jiwatap toqe ukhamaraki jaktatap toqew juchampita jiwañampita jaqenakaru qhespiyañapäna. 33 marana Pentecostés urunwa qollan ajayun ajllita cristianonakajj “Diosan jachʼa muspharkañ luräwinakapjjata” yatiyapjjäna, ukatjja waljanirakiw istʼapjjäna. Jesusajj alajjpachan Awkipan kupëjjaparu qontʼasisinjja, kuntï sutipajj sañ munki uk phoqasirwa uñjanïna: walja jaqenakaw arrepentisipjjäna, Jehová Diosan jupa toqe qhespiyataparus iyawsapjjarakïna (Hech. 2:5, 11, 37-41).
7. Kunatï 33 maran Pentecostés urun paskäna ukajja, ¿kunsa uñachtʼayäna?
7 Kunatï 33 marana Pentecostés urun paskäna ukajja, Jesusan jan juchani cuerpop wali askita Jehová Diosan katoqatapaw qhan amuyasïna, uka loqtasitapjjaruw jaqenakan juchanakapajj perdonasi (Heb. 9:11, 12, 24). Kunjamtï Jesusajj qhanañchkänjja, “janiw serviyasiñatak [jupajj] jutkiti jan ukasti serviriw juti, ukhamarak jakañap churiri walja jaqenakar qhespiyañataki” (Mat. 20:28). Jesusan jiwatap toqejj janiw arrepentisir judionakakejj qhespipjjañapäkänti, jan ukasti “walja” jaqenakaw qhespiyasipjjañapäna. Niyakejjay Jesusan jiwatapjjarojj ‘akapachan juchapajj qʼomachaschejja’ Jehová Diosajj “taqenin qhespiyatäñapwa” muni (1 Tim. 2:4-6; Juan 1:29).
8. ¿Jesusan arkirinakapajj kawkhakamas Diosan Arupat yatiyapjjäna, ukat kunjamsa phoqapjjäna?
8 Jesusan nayrïri arkirinakapajj jan ajjsarasaw sapüru Jesús toqet yatiyapjjäna. Jehová Diosan qollan ajayupaw yatiyasipkakiñapatakejj chʼamañchtʼäna, janiw jupanakan chʼamapampikejj uk lurapkänti (Hechos 5:31, 32 liytʼañataki). 33 marat pä tunka paqallqoni maranak pasjjäna ukhajja, “Diosan qhespiyasiñ arunakapajj” judionakarusa jan judionakarusa taqeniruw yatiyasïna, ukatwa “taqe cheqanwa parlasi” sasin arsusïna (Col. 1:5, 23).
9. Jesusajj kuntï siskäna ukarjamajja, ¿kuna jan walinsa cristian tamajj uñjasïna?
9 Nayra cristian tamajja, jukʼat jukʼatwa jan walin uñjasiwayi (Hech. 20:29, 30; 2 Ped. 2:2, 3; Jud. 3, 4). Kunjamtï Jesusajj siskänjja, Supayaw kʼari yatichäwinakampi cristiano tamar chʼamaktʼayawayi, ‘akapachan tukusiñapan qalltañapkama’ (Mat. 13:37-43). Ukjjarusti Jehová Diosajj Jesusaruw mä Reyjama uttʼayañapäna. Ukasti 1914 octubre phajjsinwa phoqasïna, ukaw Supayan apnaqata akapachajj ‘qhepa urunakaru’ mantatapa uñachtʼayäna (2 Tim. 3:1).
10. 1) Qollan ajayumpi ajllitanakajja, ¿kunsa janiräkipan sisjjapjjäna? 2) 1914 maran octubre phajjsinjja, ¿kunas pasäna ukat ukajj kunsa uñachtʼayawayi?
10 Qollan ajayumpi ajllita cristianonakajja, 1914 octubre phajjsejj wali askipunïniwa sasaw janïräkipan sapjjäna. Kuntï Daniel profetajj siskäna ukarjamaw uk amuyapjjäna, Daniel profetajj mä jachʼa khuchsut qoqatwa parläna, ukasti ‘paqallqo maranakatwa’ wasitampi alsuniñapäna (Dan. 4:16). Jesucristojja ‘kuttʼaniñapata’ ‘akapachan tukusiña’ urunakapata parlkasinjja, uka paqallqo maranakajja ‘markanakaru tiempojj churatäki’ ukawa sasaw säna. Khä 1914 maratjja, Criston Reyëjjatapajj qhanaw amuyasjjäna (Mat. 24:3, 7, 14; Luc. 21:24). Ukhamajj Jehová Diosan Jesusaru Reyjama uttʼayatapajja, ‘Diosan jachʼa muspharkañ lurataparakiwa’.
11, 12. 1) Jesucristojj aka Oraqen machaq Reyipjamajja, ¿kun lurañsa 1919 marat aksarojj qalltäna? 2) 1935 maranjja, ¿kunas qhana amuyasiwayi? (28 janankir foto uñjjattʼam.)
11 Jesucristojj aka Oraqen machaq Reyipjamajja, jankʼakiw ‘Jachʼa Babiloniatjja’ ajllit cristianonakaparojj qhespiyäna (Apo. 18:2, 4). Nayrïri Jachʼa Chʼajjwäwi qhepatjja, 1919 maranjja, aka oraqpachanwa Diosan Reinopan suma yatiyäwinakapasa ukhamaraki kunjamsa Jehová Diosajj qhespiyistu ukanakasa yatiyasiñ qalltasïna. Ukhamatwa walja waranqa ajllita cristianonakarojj tantachthapisiwayi, jupanakaw Cristompi chika alajjpachat apnaqanipjjani.
12 Jesucristojja, millón millón ‘yaqha uwijanakaparuwa’ tantachthapiwayaraki, ukasti 1935 marat aksaruw qhan amuyasiwayi, jupanakaw taqe markanakata misturi ‘walja jaqenaka’ sasin uñtʼatäpjje. Ajllit cristianonakan yanaptʼapampejja, uka walja jaqenakajj Jesusat yateqasisinwa, jan ajjsartʼasa akham sasin qhanañchapjje: “Jehová Diosampi Jesucristompiw qhespiyistu” sasa. Jichhajj jupanakatï Jesucriston loqtasitaparu iyawsasipkakini ukat Diosan Arupat jan qarjtasa yatiyasipkakini ukhajja, Supayan pachapajj ‘jachʼa tʼaqhesiñan’ tukjatäkani ukhasa uka cristianonakajj qhespipjjarakiniwa (Juan 10:16; Apo. 7:9, 10, 14).
13. Jehová Diosan Qhanañchirinakapjamajja, ¿kunsa luraskakiñasa, ukat kunjamatsa uk phoqsna?
13 Kunanaktï Diosajj lurawayki ukat kunanaktï jutïrin lurkani uka ‘jachʼa muspharkañ luratanakapat’ qhanañchañajj wali kusiskañapuniwa. Ukham qhanañchañajj awisajj chʼamakïspawa. Walja jilat kullakanakajja, jiskʼachasiri jan istʼasiri, jaqenakaruw yatiyapjje, yaqhepasti uñisirinakan arknaqataw uñjasipjjaraki. Ukhaman uñjasisajja, apóstol Pablompita mayni cristianonakampitwa yateqassna. Pablojj sänwa: “Diosaw nanakaru yanapapjjetu jupan qhespiyasiñ arunakap taqe iyawsañampi jumanakar yatiyañataki, jachʼa tʼaqhesïw taypina” sasa (1 Tes. 2:2). Ukhamajj janipun aynachtʼapjjañäniti, jan ukasti Supayan apnaqata akapachan tukusiñapkama aguantasipkakiñäni, kuntï bautisasiñatak arsuwayktan ukjja phoqasipkakiñäni (Isa. 6:11). Ukatjja amtapjjapuniñäni janiw chʼamasampikejj uk lurksnati. Nayra cristianonakat yateqasisina Diosat qollan ajayupa mayipjjañäni, ukhamatwa Diosajj ‘jachʼa chʼamapa’ churistani (2 Corintios 4:1, 7 liytʼañataki; Luc. 11:13).
14, 15. 1) Nayra tiemponjja, ¿kunjamsa jaqenakajj cristianonakar uñjapjjäna? 2) Cristianonakat ¿kamsänsa apóstol Pedrojja? 3) Jehová Diosan Qhanañchiripätas layku jiskʼachapjjestani ukhajja, ¿kamachañasasa?
14 Jichhürunakanjja, walja millón jaqenakaw ‘cristianöpjjtwa, Diosaruw servipjjta’ sasin sapjje, ukampis “luräwinakapampejj janiw ukham uñachtʼayapkiti, jupanakajj uñisirinaka, jan yäqasiñan qhoru jaqenakäpjjewa, janirakiw kuna sumsa lurirjamäpkiti” (Tito 1:16). Amtañäni, nayra cristianonak tiemponjja, walja jaqenakaw cheqa cristianonakarojj uñisipjjäna. Ukatwa apóstol Pedrojj akham säna: “[Cristo] laykutejj jumanakar jan wali arunakampi toqepjjätam ukajja, kusisiñanïpjjtawa, Diosan ajayupasti jumanakjjaruw uttʼasi” sasa (1 Ped. 4:14).
15 Jichha tiemponjja, ukhamarakiw Jehová Diosan Qhanañchirinakapajj Cristo layku jiskʼachata uñjastanjja. Jiwasanakajj janiw Jehová Dios toqetak parlktanti, jan ukasti Jesusatsa parlaraktanwa, Diosan Reinopanjja Jesusaw Reyejja sasaw qhanañcharaktanjja. Ukhamasti, Jehová Diosan sutipa apatasat uñisitäñasa, ‘Cristo layku uñisitäñasa’ pachpakiwa. Jesucristorojj ukhamarakiw Dios toqet parlatapat uñisipjjäna, ukatwa jupajj säna: “Nayajj Awkejjan khitanitaw jutta, jumanakasti janiw katoqapkistati” sasa (Juan 5:43). Ukhamajj Diosan arunakap yatiyatasat jan sum uñjapkistani ukhajja, janipun aynachtʼapjjañäniti, qhanañchasipkakiñäni. Jehová Diosajj wali askitwa uñjistu, qollan ajayupwa churarakistu.
16, 17. 1) Walja cheqanakanjja, ¿kunjamas Diosan markapajj nayrar sartaski? 2) ¿Kunsa jichhajj lurañäni?
16 Amtapjjañäni, Jehová Diosan markapajj oraqpachanwa wal jiljjattaski. Diosan Arupajj walja kuti yatiyatäjje uka cheqanakansa, qhespiyasiñ arunakat yatiñ munir jaqenakajj utjaskakiwa. Ukhamasti, Diosan Arupat yatjjatañ munirinakarojj yatichir kuttʼaskakiñäni, ukatjja Bibliat yatichasa yanaptʼasipkakiñäni, Jehová Diosar jakäwip katuyasina bautisasipjjañapkama. Sudáfrica cheqankir Sarie sat kullakat parltʼañäni, jupajj paqallq tunka maranak jilaw Diosar serviski. Kullakajj siwa: “Walpunwa Jehová Diosarojj Jesusan jiwas layku jiwatapat yuspärtjja, uka sacrificio toqew Taqe Kunjjar Munañani Jehová Diosarojj jakʼachasta, ukatjja Diosan jachʼa sutipat yatiyañajj wal kusisiyarakitu” sasa. Jupampi Martinus esposopampejj waljaniruw Diosar serviñ yanaptʼawayapjje, kimsa wawanakaparus ukhamaraki. Sarie kullakajj saskakiwa: “Ukham kusiskañ yaqha luräwejj janipuniw utjkaspati, ukhamaraki Jehová Diosajj qollan ajayupampiw chʼama churistu, ukhamat qhespiyasiñ arunakap yatiyaskakiñasataki” sasa.
17 Jiwasajj bautisatäjjstansa janisa, Jehová Diosan Qhanañchirinakapampi mayachtʼatäñajj wali kusiskañapuniwa. Ukhamasti Diosan arunakapa taqenir yatiyaskakiñäni, Supayan ñanqha pachapat jitheqtatäñatakis chʼamachasiskakiñäni. Ukhamatakwa Jehová Diosan qollan sutipa apirinakjamajj Alajjpachankir munasiri Awkisarojj jachʼañchañäni.
1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32
^ ***sn 63 qʼuchu Janipuni jithiqtapxañäniti***
63 qʼuchu
Janipuni jithiqtapxañäniti
(Salmo 18:25)
1. Diosaruxa taqi chuyma
munasipxañasawa.
Arupata taqinisa
sum yatxatapxañasaw.
Suma iwxanakaparu
istʼapxañasapuniw.
Diosasata janipuni
jithiqtapxañäniti.
2. Jilatatsa kullakatsa
janipun armasimti,
luratampi arsutampi
yanaptʼasipxañasaw.
Jilat kullakanakaru
respetapxañasawa.
Mayachtʼata jakasiñwa
Bibliax sum yanaptʼistux.
3. Taqi chuyma istʼañäni
irpirinakasaru.
Iwxtʼanaka katuqasax
amuyump istʼañasaw.
Ukhamatwa Jah Diosaxa
bendición churistani.
Diosasata janipuni
jithiqtapxañäniti.
(Uñxattʼarakismawa Sal. 149:1; 1 Tim. 2:8; Heb. 13:17.)
^ ***sn 66 qʼuchu Taqi chuymampi Diosar luqtapxañäni***
66 qʼuchu
Taqi chuymampi Diosar luqtapxañäni
(Mateo 22:37)
1. Taqi chuymampiw jaysäma,
jumarukiw jachʼañchämax, Dios.
Juma chuymaw sarnaqäxa,
janipuniw chuym ustʼaykämat.
Kamachimsa kusisitawa
taqi chuym sum phuqarakï.
(Kutxatañataki)
2. Uraqis, Phaxsis, Intisa,
taqi luratamaw jachʼañchtamx.
Jupanakjamarakiwa
näx jumar wal jachʼañchanïmax.
Jakäwijsa luqtasinsmawa,
wal näx chʼamachasirakï.
(KUTXATAÑATAKI)
Alaxpach Jehová Dios Awkiy,
taqi chuymaw jumar munassmax.
(Uñxattʼarakismawa Deu. 6:15; Sal. 40:8; 113:1-3; Ecl. 5:4; Juan 4:34.)
^ ***sn 64 qʼuchu Chiqa thakin sarnaqam***
64 qʼuchu
Chiqa thakin sarnaqam
(Proverbios 3:1, 2)
1. Diosar luqtañaw, wali suma jakäwix.
Jumaw chuymat uk amtañamax.
Jehová Diosasan iwxanakaparuxa
atinisis istʼañamaw.
(Kutxatañataki)
2. Tiemp apstʼasisaw Diosarux yupaychasktax,
janiw inamayäkäniti.
Sarnaqäwiman kusisiñ jikxatätax,
wiñay jakañs katuqätaw.
(Kutxatañataki)
3. Jehová Dios Awkin wawanakapjamaxa.
Jupampiw irpayasiñasax.
Jupar istʼasaw sapürus jakañasax.
Jupax wal bendicistanix.
(KUTXATAÑATAKI)
Jan jithiqtasaw
chiqap thakinkañamax.
Ukhamat Diosar
sum luqtasaxa
kusisiñ katuqätax.
(Uñxattʼarakismawa Sal. 26:3; Pro. 8:35; 15:31; Juan 8:31, 32.)
^ ***sn 61 qʼuchu ¿Kunjam jaqïñajasa?***
61 qʼuchu
¿Kunjam jaqïñajasa?
(2 Pedro 3:11)
1. Munasiñamatwa jakayasistax,
¿kunampikiraki phuqirismax?, Jehová.
Qullan Arumax espejor uñtatawa,
chuymaj uñantañ yanaptʼitu, Jehová Dios.
Jumar luqtasaw näx jakasiwayax.
Nayax amtajatwa yupaychansmax, Jehová.
Taqi chuymajampiw jumar luqtansmax,
kusisirakmay luratajampix.
2. Sum amuytʼasiñxa yanaptʼasitay;
¿kunjam jaqïñajsa jumax muntax?, Jehová.
Wali munataw luqtirinakamaxa,
nayas chuymam kusisiyañxa wal muntxa.
(Uñxattʼarakismawa Sal. 18:25; 116:12; 119:37; Pro. 11:20.)
^ ***sn 31 qʼuchu Jehová Diosan Qhanañchirinakapätanwa***
31 qʼuchu
Jehová Diosan Qhanañchirinakapätanwa
(Isaías 43:10-12)
1. Chiqpach Dios jan uñtʼirix
kʼari diosaruw luqtix.
Uka diosapasti
inamayakiw.
¿Kʼari diosax kunjamats
jutïrit chiq parlaspax?
Kʼari diosan arxatiripas
inamayaw kuns parlaspax.
(Kutxatañataki)
2. Kusisit taqi chuymaw,
Diosan suma Sutipats,
Apnaqäwipatsa,
qhanañchasipktanx.
Ukhamat yaqhanakax
qhispiyaw uñtʼapxanix.
Wali jachʼatwa jiwas chikax
jupanakax qʼuchupxani.
(Kutxatañataki)
3. Yatiyasax Diosasan
qʼuma sutip jachʼañchtanx,
taripaw urutsa
awisaraktan.
Arrepentisir jaqix
wiñayaw jakasispax,
uk yatisax qhanañchañasaw,
suytʼäwisatx parlañasaw.
(KUTXATAÑATAKI)
¡Chʼamampiw! “Jehová Diosan
Qhanañchiripät” sistanx.
Jupa Diosan arsutapakiw
sum phuqasirakinix.
(Uñxattʼarakismawa Isa. 37:19; 55:11; Eze. 3:19.)
^ ***sn 92 qʼuchu “Diosan arunakap yatiyapxañäni”***
92 qʼuchu
“Diosan arunakap yatiyapxañäni”
(2 Timoteo 4:2)
1. Jehová Diosar istʼañasaw,
sarapxañasapuniw parlirix.
Suytʼäwisat qhanañchañasaw,
sapa maynix wakichtʼasiñasaw.
(Kutxatañataki)
2. Phinqʼachapxarakistaniw
ukat uñisipxarakistaniw.
Jan yäqasirinakasipkpans
Jehová Diosar atinisiñasaw.
(Kutxatañataki)
3. Suma chuyman yaqhip jaqix
wali sum istʼapxarakistanix.
Qhispiyasiñat yatiyapxtanx,
Diosan sutips qʼumachapxaraktanw.
(KUTXATAÑATAKI)
Diosan Arupx
yatiyaskakiñasaw.
Janirar
akapach tukuskipan.
Arupatx
sum amuytʼayañasaw.
Taqiniw
yatiñapax.
(Uñxattʼarakismawa Mat. 10:7; 24:14; Hech. 10:42; 1 Ped. 3:15.)
^ ***sn 102 qʼuchu ¡Reinon qʼuchup qʼuchupxañäni!***
102 qʼuchu
¡Reinon qʼuchup qʼuchupxañäni!
(Salmo 98:1)
1. Atipjirin qʼuchupaw istʼasiski,
uka qʼuchux Diosar jachʼañchkiriw.
Jan jithiqtas luqtañaruw wiytistu.
Sarañäniy, taqin qʼuchuñasaw.
(Kutxatañataki)
2. Diosan Reinop yatiyaskaraktanxa.
Jesucristow Uraq apnaqxanix.
Machaq markax uttʼayasiwayxiwa,
uka markaw Reyisar katuqix.
(Kutxatañataki)
3. Reinon qʼuchup qʼuchuñ yatiqasipki
llampʼu chuyman taqi jaqinakax.
Yaqhanakar yatiyapxarakiwa
wali qhankir aski arunakat.
(KUTXATAÑATAKI)
Jehová Diosar qʼuchuñasaw,
Cristox Reyit uttʼayataw.
Reinon qʼuchup yatiqapxañasawa.
Diosan sutip jachʼar aptañasaw.
(Uñxattʼarakismawa Sal. 95:6; 1 Ped. 2:9, 10; Apo. 12:10.)
^ ***sn 103 qʼuchu “Utat uta sarasa”***
103 qʼuchu
“Utat uta sarasa”
(Hechos 20:20)
1. Utat utat, punkut punkut,
parlir sarañasaw.
Jachʼa markan, jiskʼa markan,
yatichapxañasaw.
Diosan Reinop tuqitx taqiw
yatiñaparakix.
Diosax Reyitx Yuqaparuw
Uraqxar uttʼayix.
2. Jehová Diosan sutip artʼañ
munirinakarux,
utat utat qhispiyasiñ
qhanañchapxañasaw.
¿Kunjamarak jan yatisax
artʼasipxaspasti?
Utat utat, Diosan sutip
yatiyapxañasaw.
3. Kuntï Reinox apankanix
uk yatiyañasaw.
Istʼapxanit janich ukax
jupanakatäxiw.
Jehová Diosan suma sutip
qhanañchapxañasaw.
Yatiyasaw “uwijanak”
jikxatapxañänix.
(Uñxattʼarakismawa Hech. 2:21; Rom. 10:14.)
^ ***km 8/11 4-6 jananaka ¿Jumax Macedoniar pasasmati?***
¿Jumax Macedoniar pasasmati?
1 Khaya 49 maranwa Apóstol Pablox Antioquía de Siria chiqat misionerjam Éfeso markaru ukat Asia Menor uksa tuqin jikxataski uka markanakar visittʼañapäna. Ukampix pay kutiw ukhama saräna. Ukampis qullan ajay tuqiw mä visionan ‘Macedoniar pastʼañapatak’ mä invitación katuqäna. Pablompi ukat compañeronakapampixa wali kusisitaw uka invitación katuqasipxäna, ukat ukar sarapxatapatxa uka markankir nayrïr tamwa uttʼayapxäna (Hech. 16:9, 10; 17:1, 2, 4). Jichhürunakanxa, ukhamarakiw uraqpachan yaqhip chiqanakanxa Diosan arunakap yatiyasiñapatakix yanapax munasi (Mat. 9:37, 38). ¿Jumax yanaptʼarakismati?
2 Inas jumax Pabljam chuymanirakïsta, ukampis inas yaqha markar sarañ jan amtkstati. Ukat Escuela de Galaad ukar inas jan sarirjamäksta, kunattix ukar sarañatakix inas maranak jan phuqkstati, soltera kullakästa jan ukax wawanak uywasksta. Janiw yaqha aru yatiqkiristi sasin inas amuysta jan ukax qullqi tuqit jan waltʼañan jikxatasitamat markamat kawkhantï jichhax jakasta uka markar sarxsta, ukatwa yaqha markar sarañax jumatakix chʼamäspa, inas ukanakat yaqha markar sarañ jan amtkstati. Ukampisa, Diosar mayisisa ukat sum lupʼikiptʼasinxa, inas jichhax kawkhantï jukʼamp yanap munaski uka markar sarañ amtxchisma.
3 ¿Misionerüñatak wakichatʼatäñapunit wakisi? ¿Kuntï Pablosa ukat compañeronakapas lurapkäna ukax wali askirjam mistuñapatakix kunas yanaptʼäna? Jehová Diosaru ukat qullan ajayupar atinisiñaw jupanakar yanaptʼäna (2 Cor. 3:1-5). Ukhamasti, jumatï misionerüñatak wakichtʼäwi jan katuqirjamäksta ukhasa, yaqha markar yanaptʼir saräta ukhax wali askirjamaw irnaqtʼarakisma. Ukhamarusa ak amtapunim, Yatiyañataki Diosan Yatichäwipa ukat Yatiyañataki Tantachäwinwa suma wakichtʼatäñatakix yatichäwinak katuqasktaxa. Jumatï Galaad escuelaru jan ukax yaqha ukham escuelar sarañ amtaskstaxa, kunjamsa misioneronakax Diosan arunakap yatiyapxi uk yantʼir yaqha markar saräta ukhaxa, experiencianïñwa yanaptʼätam ukat uka escuelar sarkäta ukhax ukaw wal yanaptʼätamxa.
4 Jilïr jilat kullakanaka. Kawkir jilïr jilat kullakanakatï yatxatʼatapki ukat kʼumaräsipki jupanakaxa, kuna markantï yatiyirinakax munaski ukanxa wali aski yanapapunïpxaspawa. ¿Jumax jubilatätati? Yaqhipaxa, jubilacionapat mä qhawqha qullq irstʼasisaxa, jichhak nayrar sartasipki uka markar Diosan arunakapat yatiyasiñapatak yanaptʼir sarapxi jupanakax wali sum jakasipxi, uka markanxa qullayasiñasa ukat yaqha gastonakasa markapat sipansa jukʼamp minusakiwa.
5 Mä jilataxa kawkhantï inglés aruki parlapki uka markanwa jakasïna, jupaxa irpir chuymaniwa ukat precursorarakiwa, niyaki jubilasxasaxa Asia jachʼa markan kawkhantï turismox utjkäna ukharuw Inti jalsu aynach tuqir saräna, ukanxa inglés aru parlirinakat llätunka yatiyirinakakiw utjäna, jupanakaruw yanaptʼir saratayna, uka jilat kullakanakax 30.000 yaqha markanakat jutir jaqinakaruw yatiyapxañapäna. Ukat pä maratxa 50 tantachasirinakaw utjxäna. Uka jilatax akham siwa: “Uka chiqar saratajatxa wali aski bendicionanakpun katuqawayta. Taqi ukanakat parlañatakix tiempos pistʼitaspawa” sasa.
6 Soltera kullakanaka. Diosan arunakapat yatiyasiñapatak yanap munaski uka markanakanxa Jehová Diosaw kullakanak tuqi yatiyaski (Sal. 68:11, NM). Mä tawaqu kullakaxa Diosan arupat jukʼampi yatiyañatakiw yaqha markar sarañ amtatayna, ukampis awk taykapaw jupan askipat llakisipxäna. Ukatwa kawkir markatï política tuqitsa ukat qullqi tuqit suma uttʼatäki uka markar sarañ amtatayna ukat sucursalaruw qillqatayna, jupanakatwa jukʼamp yanaptʼa katuqatayna. Suxta mara uka markan yanaptʼatapatxa, walja bendicionanakwa katuqatayna. Jupax akham siwa: “Markajanxa janiw Bibliat waljanir yatichkiriskayätti. Ukampis kawkhantï walja yanapax munaski ukar sarxasaxa, waljaniruw yatichta ukat kunjamsa jukʼamp sum yatichirista uks yatiqawayaraktwa” sasa.
7 Familianaka. ¿Wawanakanïstxaya janiw yaqha markar sarkiristi sasinti amuyta? Pä wawani mä familiaxa yaqha markar sarañwa amtapxatayna, wawanakapatxa maynix kimsaqallquni maraniwa ukat maynïristi tunkani. Taykapax akham siwa: “Wawanakajax akan jilsupxatapat walpun kusisipxta, akankapxatajatwa wawanakajax precursor especialanakarusa ukat misioneronakarus sum uñtʼawayapxi. Kawkhantï yanap munaski ukar yanaptʼañatak sarasaxa wali kusisitapuniw jikxatasipxta” sasa.
8 Yaqha aru yatiqaña. ¿Janiw yaqha aru yatiqkiristi sasinti yaqha markar jan sarañ munkta? Kawkhanakantï Diosan arunakapat yatiyasiñapatak yanapax munaski uka markan inas kuna aruttï jumax parlkta uka aru parlasirakchi. Inglés aru parlir mä matrimonioxa kawkhantï español aru parlapki uka markaruw sarañ amtapxatayna, ukat uka markanx inglés aru parlirinakax waljaw utjäna. Ukat inglés aru parlir tamanakatxa kawkïr tamanakansa jukʼamp yanaptʼa munasi sasaw sucursalar jisktʼapxatayna. Ukatxa sucursalaw mä lista jupanakar apayatayna. Jupanakaxa mä tama ajllipxatäna ukat uka tamarux pay kutiw visittʼapxatayna. Utapar kuttʼxasaxa, sapa phaxsix janiw walja qullq gastxapxänti ukat mä maraw qullq tantasipxäna. Ukat uka markar sarxañatak wakichtʼatäxapxäna ukhaxa, uka markankir jilat kullakanakaw kawkhantï jakasipxañapäna uka uta jikxatañ yanaptʼapxäna.
9 Markapat sarxirinaka. ¿Bibliat janïr yatiqkasati markamat sarxta? Inas markamanxa Diosan arunakapat yatiyasiñapatak yanapirinakax munaschi. ¿Yatiyasiñapatak yanaptʼañatakix markamar kuttʼañ amttati? Yaqha markat jutirinakatak sipansa inas jumatakix trabajo jikxatañasa ukat kawkhansa jakasïta uka uta jikxatañas jan chʼamäkchispati. Ukat kuna arsa markaman parlaski uks yatirakpachätawa. Ukhamarusa, inas uka markankirinakax yaqha markat jutirinakar istʼañat sipansa jumar istʼapxiristam.
10 Mä jaqixa, Albania markan jan waltʼäwi utjipanwa Italia markar sarxatayna. Ukanxa mä suma trabajo jikxatäna ukat sumarak pagapxäna, ukhamatwa familiapar qullq apayäna. Tiempompixa Biblian chiqa yatichäwinakapwa yatiqäna. Uka qhipatxa, mä gruporuw albanés aru yatichäna, jupanakaxa Italia markankir precursor especialanakapxänwa ukat Albania markaruw sarapxañapäna. Uka jilatax akham sasaw säna: “Jupanakax kawkïr markattï mistuniwaykta uka markaruw sarasipkäna, ukat janis albanés aru yatipkchïnxa, wal sarañ munapxäna. Niyakixay nayax albanés aru parlañ yatstxa ukat uka markankirirakistxa, ¿kunatsa Italia markan qhiparaskayätxa?” sasa. Ukatwa uka jilatax markapar kuttʼañ amtäna, ukhamat Diosan arunakap yatiyasiñapatak yanaptʼañataki. Ukat akham saskakiwa: “Italia markan trabajo ukat qhawqha qullqtï gankayäta ukanak jaytaniwaytwa, janipuniw ukham luratajat amtaskti. Albania markanwa wali suma trabajo jikxatta, kunattix taqi kuntï maynin utjki ukanakampi Jehová Diosar yupaychañaw taqi kunat sipansa wali wakiskirixa ukat ukarakiw kusisiyistu” sasa.
11 Kunjams lurasiñapa. Janïr Macedonia markar sarkasaxa, Pablosa ukat jupamp chik sarapkäna jupanakasa Inti jalant tuqiruw sarasipkäna. Ukampisa, qullan ajayuw uksa tuqir jan sarapxañapatak jarktʼäna, ukatwa alay tuqir sarapxäna (Hech. 16:6). Kunapachatï Bitinia marka jakʼankapkäna ukhaxa, Jesusaw jupanakar jarktʼäna (Hech. 16:7). Jichhürunakanxa, Jehová Diosaw Yuqap tuqi suma yatiyäwinak yatiyasiñapatak uñjaski (Mat. 28:20). Ukhamasti, jumatï yaqha markar sarañ amtaskstaxa, Jehová Diosaruw yanap mayisiñama (Luc. 14:28-30; Sant. 1:5; “¿Kawkïr markarutï sarañ amtktxa uka markanx yanapax munasiti janicha uk kunjamsa yatiristxa?” siski uka recuadro uñxattʼäta).
12 Kuntï lurañ amtaskta ukax walikïskiti janicha ukxa, tamamankir irpir chuymani jilatanakaru jan ukax yatxattʼat jilat kullakanakaruw jisktʼasma (Pro. 11:14; 15:22). Yaqha markan Diosan arunakapat yatiyasiñapatak yanaptʼir sarañxata parlki uka qillqatanakwa liytʼañama, ukat kawkïr markarutï sarañ amtaskta uka markat sumwa yatxatañamaraki. ¿Uka markar visittʼasmati ukat mä qhawqha phaxsinak ukan qhiparasmati? Uka markarutï sarañ amtsktaxa, uka markankir sucursalaruw yanapa mayiñatak qillqañama. Uka markankir sucursalan direccionapxa aka maran mistki uka Anuario libronwa jikxatasma. Cartam sucursalar chiqak apayañat sipansa, tamamankir irpir chuymani jilatanakaruw churañama, jupanakaw mä qhawqha arunakamp janïr apaykasax qillqtʼawayapxarapïtam (Organizados para hacer la voluntad de Jehová sat librot 111 ukat 112 jananak uñxattʼäta).
13 Ukat mä suma amtar puriñamatakixa, uka markankir sucursalaw taqi kuntï yatiñamäki uk yatiyapxätam. Ukampisa, visa apsuñamatakisa jan ukax markan jakañataki permiso apsuñamatakisa kuna documentonakas wakisi uk janiw churapkätamti, ni uka markar mantañamatakis mä invitacionäkaspas ukham mä carta qillqarapipkätamti. Janirakiw kawkhantï jakkäta uka uts jikxatarapipkätamti. Jumaw taqi ukanakxa, janïr uka markar sarkasin lurañama. Ukat kunanakas visa apsuñatakisa jan ukax trabajañatak permiso apsuñatakis munasi uk yatiñatakixa, jumaw embajadanakampi jan ukax consuladonakamp parlañama. Khitinakatï yaqha markar sarañ amtasipkchixa, kuna papelanakatï leyinakarjamax lurasiñapäki ukxa sapa mayniw uñjañapa ukat kunanakatï jakañatak munaski uksa sapa mayniw uñjañaparaki (Gál. 6:5).
14 Diosan arunakap yatiyañataki jarkʼat markanaka. Yaqhip markanakanxa, jilat kullakanakasax wali amuyumpiw Diosan arunakap yatiyasipki (Mat. 10:16). Uka markar visittʼir sarapki jan ukax jakir sarxapxi uka jilat kullakanakax awisax jan munkasaw Diosan arunakap yatiyasitap qhan amuyayapxaspa, ukat inas uka markankir jilat kullakanakasarus jan walin uñjayapxchispa. Kawki markantï Diosan arunakapat yatiyasiñapatak jarkʼatäki uka markarutï jumax sarañ amtasksta ukhaxa, sucursalaruw irpir chuymaninak tuqi mä carta apayañama.
15 ¿Yaqha markar jan sarirjamäkäta ukhasti? Jumatï yaqha markar jan sarirjamäkstaxa, janiw llakisiñamäkiti. Inas jumatakix Diosatak yaqha lurañanakax utjaskchi (1 Cor. 16:8, 9). Markamanxa, kawkïr tamanakas yanap muni ukxa inas tamanak tumptʼiri jilatax yatchi. Inas yaqha aru parlapki uka tamaru jan ukax grupor yanaptʼir sarchisma. Tamamansa jukʼamp yanaptʼarakismawa. Ak amtañamapuniwa, kawkinsa, Jehová Diosar taqi chuyma yupaychañaw taqi kunat sipansa wali wakiskirixa (Col. 3:23).
16 ¿Yaqha markar Diosan arunakapat yatiyasiñapatak yanaptʼir sarañ munir jilataru jan ukax kullakar uñtʼtati? Ukhamächi ukhaxa, chʼamañchtʼañamawa ukat yanaptʼañamarakiwa. Kunapachatï Antioquía de Siria markat Pablox mistuwaykäna ukhaxa, uka markax Roma jachʼa markankir kimsïr jachʼa markapänwa (Roma ukat Alejandría markanakas ukham jachʼa markäpxarakïnwa). Ukham jachʼa markätapatxa waljaw yatiyañax utjäna, ukatwa Pablon yanaptʼapax taman wakisïna, ukat jupatï sarxaspänxa yanaptʼax faltaspänwa. Ukhamäkchïnsa, Pablorux qhiparayañwa uka jilat kullakanakax munapxäna sasin janiw Bibliax siskiti. Janiw jupanakaki yanap katuqañ munapkänti, jan ukasti Diosan arunakap uraqpachan yatiyasiñap sum amuyapxäna (Mat. 13:38).
17 Pablompi compañeronakapampixa, Macedonia markar pasapxatapatx walja bendicionanakwa katuqapxäna. Filipos markanxa Lidiaruw uñtʼapxäna, juparuw Jehová Diosax “chuymap chʼallxtayäna, kuntix Pablox siskäna ukar jaysañapataki” (Hech. 16:14). Kunapachatï Lidiampi ukat familiapampi bautisasipxäna ukhaxa, Pablosa ukat mayni misioneronakas wali kusisitaw jikxatasipxpachäna. Walja markanakanwa Lidia warmjama Diosan Arupat yatiqañ munir jaqinakax utjaski. Jumatï ‘Macedoniar pasañamatak’ invitacionar jaysäta ukhaxa, ukham jaqinakaruw jikxatäta ukat jupanakarus yanaptʼarakismawa, ukax wali kusiskañapunïniw jumatakixa.
[Jiskt’anaka]
1. ¿Kunatsa Pablompi compañeronakapampix Macedoniar sarapxäna?
2. ¿Kunatsa yaqhipax yaqha markar sarañ jan amtapkaspa?
3. Yaqha markar yanaptʼir sarañatakixa, ¿kunatsa misionerüñatak wakichatʼatäñapunix jan wakiski?
4. ¿Khitinakatï jilïrïpki uka jilat kullakanakax yaqha markar sarañ amtapxarakispati?
5. Jubilasisin yaqha markar sarir jilatan experienciapat arstʼam.
6. Kawkhantï Diosan Arupat yatiyasiñapatak yanaptʼax munaski uka markar sarir soltera kullakan experienciapat arstʼam.
7. Yaqha markar sarir mä familian experienciapat arstʼam.
8. ¿Yaqha aru parlañ jan yatiqkasax Diosan arupat yatiyasiñapatak yanaptʼir yaqha markar sarsnati? Uk qhanañchtʼam.
9, 10. Khitinakatï markap jaytawayapki jupanakaxa, ¿kun lurañsa amtapxaspa, ukat kunatsa?
11, 12. ¿Khitinakatï yaqha markar sarañ amtapki jupanakax kunsa lurapxañapa?
13. ¿Kunjamatsa sucursalax yanaptʼiristam, ukat kunsa juma pachpax lurañama?
14. Kawkïr markatï Diosan arunakap yatiyañataki jarkʼatäki uka markar sarañ munsta jan ukax ukar yanaptʼañatak sarañ munsta ukhaxa, ¿kun lurañamasa?
15. Yaqha markar jan sarirjamäksta ukhaxa, ¿kunjamsa Diosatak jukʼamp irnaqtʼasma?
16. ¿Diosan arunakapat yatiyasiñapatak yanaptʼir yaqha markaruw sarañ munta sasin maynix sistaspa ukhax kun lurañasäspasa?
17. ¿Kunatsa ‘Macedoniar pasañataki’ amtañasäspa?
[5 janan recuadro]
“¿Kawkïr markarutï sarañ amtktxa uka markanx yanapax munasiti janicha uk kunjamsa yatiristxa?”
• Jichhak mistki uka Anuario libronwa sapa yatiyirix qhawqha jaqinakarus yatiyañapa uk uñxattʼañama.
• Kawkïr markarutï sarañ amtaskta uka markat jukʼamp yatxatañataki ukat kuna experiencianakas uka markat utjki uk yatxatañatakixa, Índice sat qillqatatwa thaqtasma.
• Kawkïr jilat kullakanakatï uka markar visittʼapkatayna jan ukax uka markan jakapkatayna jupanakampiw parltʼasma.
• Kuna artï parlkta uka arut Diosan arunakapat yatiyañ munsta ukhaxa, kuna markanakansa uka aru parlapxi ukxa, Internetata jan ukax yaqha tuqinakatwa yatxatasma.
^ tʼaqa 1 (Núm. 16:1-11) Y Coré hijo de Izhar, hijo de Qohat, hijo de Leví, procedió a levantarse, junto con Datán y Abiram hijos de Eliab, y On hijo de Pélez, hijos de Rubén. 2 Y procedieron a levantarse delante de Moisés, ellos y doscientos cincuenta hombres de los hijos de Israel, principales de la asamblea, los convocados de la reunión, hombres de fama. 3 De modo que se congregaron contra Moisés y Aarón y les dijeron: “Ya basta de ustedes, porque la entera asamblea son todos santos, y Jehová está en medio de ellos. ¿Por qué, pues, deben ustedes alzarse por encima de la congregación de Jehová?”. 4 Cuando Moisés llegó a oírlo, en seguida cayó sobre su rostro. 5 Entonces habló a Coré y a su entera asamblea, y dijo: “Por la mañana Jehová dará a conocer quién le pertenece a él y quién es santo y quién tiene que acercársele, y quienquiera a quien él escoja se acercará a él. 6 Hagan esto: Tomen para ustedes braserillos, Coré y toda su asamblea, 7 y pongan fuego en ellos y coloquen incienso sobre ellos delante de Jehová mañana, y tiene que suceder que el hombre a quien Jehová escoja, él es el santo. ¡Ya basta de ustedes, hijos de Leví!”. 8 Y Moisés pasó a decir a Coré: “Escuchen, por favor, ustedes, los hijos de Leví. 9 ¿Les es cosa tan pequeña el que el Dios de Israel los haya separado de la asamblea de Israel para presentarlos a sí para efectuar el servicio del tabernáculo de Jehová y para estar de pie delante de la asamblea para ministrarles, 10 y el que a ti y a todos tus hermanos contigo, los hijos de Leví, los haya hecho acercarse? Así es que ¿también tienen que tratar de conseguir el sacerdocio? 11 Por esa razón tú y toda tu asamblea que van reuniéndose están contra Jehová. En cuanto a Aarón, ¿qué es para que murmuren contra él?”.
^ tʼaqa 4 (Núm. 16:1-50) Y Coré hijo de Izhar, hijo de Qohat, hijo de Leví, procedió a levantarse, junto con Datán y Abiram hijos de Eliab, y On hijo de Pélez, hijos de Rubén. 2 Y procedieron a levantarse delante de Moisés, ellos y doscientos cincuenta hombres de los hijos de Israel, principales de la asamblea, los convocados de la reunión, hombres de fama. 3 De modo que se congregaron contra Moisés y Aarón y les dijeron: “Ya basta de ustedes, porque la entera asamblea son todos santos, y Jehová está en medio de ellos. ¿Por qué, pues, deben ustedes alzarse por encima de la congregación de Jehová?”. 4 Cuando Moisés llegó a oírlo, en seguida cayó sobre su rostro. 5 Entonces habló a Coré y a su entera asamblea, y dijo: “Por la mañana Jehová dará a conocer quién le pertenece a él y quién es santo y quién tiene que acercársele, y quienquiera a quien él escoja se acercará a él. 6 Hagan esto: Tomen para ustedes braserillos, Coré y toda su asamblea, 7 y pongan fuego en ellos y coloquen incienso sobre ellos delante de Jehová mañana, y tiene que suceder que el hombre a quien Jehová escoja, él es el santo. ¡Ya basta de ustedes, hijos de Leví!”. 8 Y Moisés pasó a decir a Coré: “Escuchen, por favor, ustedes, los hijos de Leví. 9 ¿Les es cosa tan pequeña el que el Dios de Israel los haya separado de la asamblea de Israel para presentarlos a sí para efectuar el servicio del tabernáculo de Jehová y para estar de pie delante de la asamblea para ministrarles, 10 y el que a ti y a todos tus hermanos contigo, los hijos de Leví, los haya hecho acercarse? Así es que ¿también tienen que tratar de conseguir el sacerdocio? 11 Por esa razón tú y toda tu asamblea que van reuniéndose están contra Jehová. En cuanto a Aarón, ¿qué es para que murmuren contra él?”. 12 Más tarde Moisés envió a llamar a Datán y Abiram, hijos de Eliab, pero ellos dijeron: “¡No vamos a subir! 13 ¿Es cosa tan pequeña el que nos hayas hecho subir de una tierra que mana leche y miel para hacernos morir en el desierto, que también procuras hacerte príncipe sobre nosotros hasta el límite? 14 El caso es que no nos has introducido en una tierra que mane leche y miel, para que nos des una herencia de campo y viña. ¿Será acaso que quieres perforar y sacar los ojos de aquellos hombres? ¡No vamos a subir!”. 15 Ante esto, Moisés se encolerizó mucho y dijo a Jehová: “No te vuelvas para mirar su ofrenda de grano. Ni un asno he tomado yo de ellos, ni he hecho daño a ninguno de ellos”. 16 Entonces Moisés dijo a Coré: “Tú y toda tu asamblea, estén presentes delante de Jehová, tú y ellos y Aarón, mañana. 17 Y tome cada uno su braserillo, y ustedes tienen que poner incienso sobre ellos y presentar cada cual su braserillo delante de Jehová, doscientos cincuenta braserillos, y tú y Aarón cada uno su braserillo”. 18 De modo que tomaron cada cual su braserillo y pusieron fuego sobre ellos y colocaron incienso sobre ellos y se quedaron parados a la entrada de la tienda de reunión, junto con Moisés y Aarón. 19 Cuando Coré tenía a toda la asamblea reunida contra ellos a la entrada de la tienda de reunión, entonces la gloria de Jehová se apareció a toda la asamblea. 20 Jehová ahora habló a Moisés y Aarón, y dijo: 21 “Sepárense de en medio de esta asamblea, para que extermine a estos en un instante”. 22 Ante esto, ellos cayeron sobre sus rostros y dijeron: “Oh Dios, el Dios de los espíritus de toda clase de carne, ¿pecará un solo hombre y te indignarás contra la entera asamblea?”. 23 A su vez, Jehová habló a Moisés, y dijo: 24 “Habla a la asamblea, y di: ‘¡Retírense de alrededor de los tabernáculos de Coré, Datán y Abiram!’”. 25 Después Moisés se levantó y fue a Datán y Abiram, y los ancianos de Israel fueron con él. 26 Entonces habló a la asamblea, y dijo: “Apártense, por favor, de delante de las tiendas de estos hombres inicuos, y no toquen cosa alguna que pertenezca a ellos, para que no sean barridos en todo el pecado de ellos”. 27 Inmediatamente ellos se retiraron de delante del tabernáculo de Coré, Datán y Abiram, por todos lados, y Datán y Abiram salieron, y se plantaron a la entrada de sus tiendas, junto con sus esposas, y sus hijos y sus pequeñuelos. 28 Entonces Moisés dijo: “En esto sabrán que Jehová me ha enviado a hacer todas estas obras, que no es de mi propio corazón: 29 Si fuera según la muerte de toda la humanidad como murieran estas personas, y con el castigo de toda la humanidad como se les impusiera castigo, entonces no es Jehová quien me ha enviado. 30 Pero si es algo creado que Jehová haya de crear, y el suelo tiene que abrir su boca y tragárselos, y todo cuanto les pertenece, y ellos tienen que bajar vivos al Seol, entonces de cierto sabrán ustedes que estos hombres han tratado a Jehová irrespetuosamente”. 31 Y aconteció que, tan pronto como él hubo acabado de hablar todas estas palabras, el suelo que estaba debajo de ellos empezó a partirse. 32 Y la tierra procedió a abrir su boca y a tragárselos a ellos y a sus casas y a todo el género humano que pertenecía a Coré, y todos los bienes. 33 Así que abajo fueron ellos, y todos los que les pertenecían, vivos al Seol, y la tierra fue cubriéndolos, de modo que perecieron de en medio de la congregación. 34 Y todos los israelitas que estaban en su derredor huyeron al grito de ellos, porque empezaron a decir: “¡Tenemos miedo de que la tierra nos trague a nosotros!”. 35 Y un fuego salió de Jehová y procedió a consumir a los doscientos cincuenta hombres que ofrecían el incienso. 36 Jehová habló ahora a Moisés, y dijo: 37 “Di a Eleazar hijo de Aarón el sacerdote que recoja los braserillos de dentro del incendio: ‘Y esparce allá el fuego; porque son santos, 38 sí, los braserillos de estos hombres que pecaron contra sus propias almas. Y tienen que hacer de ellos láminas delgadas como un revestimiento para el altar, porque los presentaron delante de Jehová, de modo que quedaron santificados; y deben servir de señal a los hijos de Israel’”. 39 Por consiguiente, Eleazar el sacerdote tomó los braserillos de cobre, que habían presentado los que habían sido quemados, y se pusieron a batirlos para hacer de ellos un revestimiento para el altar, 40 como memoria para los hijos de Israel, a fin de que ningún hombre extraño que no sea de la prole de Aarón se acerque para hacer humear incienso delante de Jehová, y nadie llegue a ser como Coré y su asamblea, tal como le había hablado Jehová por medio de Moisés. 41 Y precisamente al día siguiente la entera asamblea de los hijos de Israel se puso a murmurar contra Moisés y Aarón, diciendo: “Ustedes han dado muerte al pueblo de Jehová”. 42 Y aconteció que cuando la asamblea se había congregado contra Moisés y Aarón, entonces se volvieron hacia la tienda de reunión; y, ¡mire!, la nube la cubrió, y la gloria de Jehová empezó a aparecer. 43 Y Moisés y Aarón procedieron a venir delante de la tienda de reunión. 44 Entonces Jehová habló a Moisés, y dijo: 45 “Ustedes, levántense de en medio de esta asamblea, para que extermine a estos en un instante”. Ante esto, ellos cayeron sobre sus rostros. 46 Después Moisés dijo a Aarón: “Toma el braserillo y pon en él fuego de sobre el altar, y pon incienso encima, y ve de prisa a la asamblea y haz expiación por ellos, porque la indignación ha salido del rostro de Jehová. ¡Ha comenzado la plaga!”. 47 Aarón lo tomó en seguida, tal como había hablado Moisés, y entró corriendo en medio de la congregación; y, ¡mire!, la plaga había comenzado entre el pueblo. Así que él puso el incienso y empezó a hacer expiación por el pueblo. 48 Y siguió parado entre los muertos y los vivos. Por fin se detuvo el azote. 49 Y los muertos del azote ascendieron a catorce mil setecientos, aparte de los muertos a causa de Coré. 50 Cuando por fin Aarón volvió a Moisés, a la entrada de la tienda de reunión, el azote había sido detenido.
^ tʼaqa 2 (Mar. 15:1-15) E inmediatamente al rayar el alba los sacerdotes principales tuvieron consulta con los ancianos y los escribas, aun todo el Sanedrín, y ataron a Jesús y se lo llevaron y lo entregaron a Pilato. 2 De modo que Pilato le hizo la pregunta: “¿Eres tú el rey de los judíos?”. En respuesta, él le dijo: “Tú mismo [lo] dices”. 3 Pero los sacerdotes principales procedieron a acusarlo de muchas cosas. 4 Entonces Pilato se puso a interrogarlo de nuevo, diciendo: “¿No respondes nada? ¡Mira cuántas acusaciones hacen contra ti!”. 5 Pero Jesús ya no respondió más, de manera que Pilato se maravillaba. 6 Ahora bien, de fiesta en fiesta este solía ponerles en libertad un preso, que ellos solicitaban. 7 Por entonces el llamado Barrabás estaba en cadenas con los sediciosos, que en su sedición habían cometido asesinato. 8 De modo que la muchedumbre se presentó y comenzó a hacer petición según lo que él solía hacer para ellos. 9 Pilato les respondió, y dijo: “¿Quieren que les ponga en libertad al rey de los judíos?”. 10 Pues se daba cuenta de que por envidia lo habían entregado los sacerdotes principales. 11 Pero los sacerdotes principales excitaron a la muchedumbre para que les pusiera en libertad a Barrabás, más bien. 12 Respondiendo de nuevo, Pilato les decía: “Entonces, ¿qué haré con el que ustedes llaman rey de los judíos?”. 13 Otra vez clamaron: “¡Al madero con él!”. 14 Pero Pilato les decía: “Pues, ¿qué mal ha hecho?”. Pero ellos clamaron más y más: “¡Al madero con él!”. 15 Con eso, Pilato, deseando satisfacer a la muchedumbre, les puso en libertad a Barrabás, y, habiendo hecho que le dieran latigazos a Jesús, lo entregó para que fuera fijado en un madero.